
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


7 Φεβρουάριου 2019 


ΤΕΥΧΟΣ ΔΕΥΤΕΡΟ 


Αρ 


. Φύλλου 307 


ΑΠΟΦΑΣΕΙΣ 

Αριθμ. Δ16/Φ.51020/ο ικ.4994/131 

Έγκριση του καταστατικού του Ταμείου Επαγγελ¬ 
ματικής Ασφάλισης «ΤΑΜΕΙΟ ΕΠΑΓΓΕΛΜΑΤΙΚΗΣ 
ΑΣΦΑΛΙΣΗΣ ΠΡΟΣΩΠΙΚΟΥ ΥΠΗΡΕΣΙΑΣ ΠΟΛΙΤΙ¬ 
ΚΗΣ ΑΕΡΟΠΟΡΙΑΣ. -Ν.Π.Ι.Δ.». 

Ο ΥΦΥΠΟΥΡΓΟΣ 

ΕΡΓΑΣΙΑΣ, ΚΟΙΝΩΝΙΚΗΣ ΑΣΦΑΛΙΣΗΣ 
ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1 .Τις διατάξεις του άρθρου 7 του ν.3029/2002 (ΑΊ 60) 
«Μεταρρύθμιση Συστήματος Κοινωνικής Ασφάλισης», 
όπως ισχύουν. 

2. Τις διατάξεις του άρθρου 27 του ν.4320/2015 (Α' 29) 
«Ρυθμίσεις για τη λήψη άμεσων μέτρων για την αντιμε¬ 
τώπιση της ανθρωπιστικής κρίσης, την οργάνωση της 
Κυβέρνησης και των Κυβερνητικών Οργάνων και λοιπές 
διατάξεις». 

3. Τις διατάξεις του άρθρου 52 του «Κώδικα Νομοθε¬ 
σίας για την Κυβέρνησης και τα Κυβερνητικά Όργανα» 
που κυρώθηκε με το πρώτο άρθρο του π.δ. 63/2005 
(Α'98) «Κωδικοποίηση της νομοθεσίας για την Κυβέρνη¬ 
ση και τα κυβερνητικά όργανα». 

4. Τις διατάξεις του π.δ. 125/2016 (Α' 210) «Διορισμός 
Υπουργών, Αναπληρωτών Υπουργών και Υφυπουργών». 

5. Τις διατάξεις του π.δ. 73/2015 (Α' 116) «Διορισμός 
Υπουργών, Αναπληρωτών Υπουργών και Υφυπουργών». 

6. Τις διατάξεις του π.δ. 134/2017 (ΑΊ68) «Οργανισμός 
Υπουργείου Εργασίας, Κοινωνικής Ασφάλισης και Κοινω¬ 
νικής Αλληλεγγύης». 

7. Την αριθμ. Υ172/4-11-2016 απόφαση του Πρωθυ¬ 
πουργού «Καθορισμός σειράς τάξης των Υπουργείων» 
(Β' 361 0). 

8. Την αριθμ. Υ5/27.01.2015 απόφαση του Πρωθυ¬ 
πουργού «Σύσταση θέσεων Αναπληρωτών Υπουργών 
και Υφυπουργών» (Β'204). 

9. Την αριθμ. οικ. 44549/Δ9.12193 από 08.10.2015 (Β' 
2169) απόφαση του Πρωθυπουργού και του Υπουργού 
Εργασίας, Κοινωνικής Ασφάλισης και Κοινωνικής Αλ¬ 
ληλεγγύης «Ανάθεση αρμοδιοτήτων στον Υφυπουργό 
Εργασίας, Κοινωνικής Ασφάλισης και Κοινωνικής Αλλη¬ 
λεγγύης, Αναστάσιο Πετρόπουλο», όπως ισχύει. 


10. Την αριθμ. οικ. 64/04.02.2019 Σύμφωνη Γνώμη της 
Εθνικής Αναλογιστικής Αρχής. 

11. Το αριθμ. 534/04.02.2019 έγγραφο της Επιτροπής 
Κεφαλαιαγοράς. 

12. Το αριθμ. 820/1.2.2019 συμβολαιογραφικό έγγρα¬ 
φο. 

13. Την εκπονηθείσα αναλογιστική μελέτη βιωσιμό¬ 
τητας. 

14. Το γεγονός ότι από την απόφαση αυτή δεν προκα- 
λείται δαπάνη σε βάρος του Κρατικού Προϋπολογισμού, 
αποφασίζουμε: 

Την έγκριση του καταστατικού του Ταμείου Επαγγελ¬ 
ματικής Ασφάλισης «ΤΑΜΕΙΟ ΕΠΑΓΓΕΛΜΑΤΙΚΗΣ ΑΣΦΑ¬ 
ΛΙΣΗΣ ΠΡΟΣΩΠΙΚΟΥ ΥΠΗΡΕΣΙΑΣ ΠΟΛΙΤΙΚΗΣ ΑΕΡΟΠΟ¬ 
ΡΙΑΣ. - Ν.Π.Ι.Δ.» το οποίο καταρτίσθηκε με το αριθμ. 
820/1.2.2019 συμβολαιογραφικό έγγραφο, το οποίο 
συνέταξε και υπέγραψε ο Συμβολαιογράφος Αθηνών 
ΧΑΡΑΛΑΜΠΟΣ ΦΩΤΟΠΟΥΛΟΣ του Ιωάννη. 

ΑΡΙΘΜΟΣ 820 

Καταστατικό του νομικού προσώπου ιδιωτικού δι¬ 
καίου μη κερδοσκοπικού χαρακτήρα με την επωνυμία 
«ΤΑΜΕΙΟ ΕΠΑΓΓΕΛΜΑΤΙΚΗΣ ΑΣΦΑΛΙΣΗΣ ΠΡΟΣΩΠΙΚΟΥ 
ΥΠΗΡΕΣΙΑΣ ΠΟΛΙΤΙΚΗΣ ΑΕΡΟΠΟΡΙΑΣ -Ν.Π.Ι.Δ.». 

Στην Αθήνα σήμερα την πρώτη (1 η) Φεβρουάριου του 
έτους δύο χιλιάδες δεκαεννέα (2019), ημέρα Παρασκευή 
και στο επί της οδού Σόλωνος αριθμ. 47 γραφείο μου, σ' 
εμένα τον Συμβολαιογράφο Αθήνας ΧΑΡΑΛΑΜΠΟ ΦΩΤΟ- 
ΠΟΥΑΟ του Ιωάννη με έδρα την Αθήνα (Σόλωνος αριθμ. 
47) και α.φ.μ. 070422331 Δ.Ο.Υ. ΔΆΘηνών, παρουσιάστη¬ 
καν οι: 1) Βασίλειος Αλεβιζόπουλοςτου Λάμπρου και της 
Σωτηρίας, Πρόεδρος Ο.Σ.Υ.Π.Α., γεννηθείς την 30.1.1952 
στην Αθήνα Αττικής κάτοικος Βούλας Αττικής (Λαρίσης 
αριθμ. 9), κάτοχος του αριθμ. ΑΜ036080/12.6.2014 δελτί¬ 
ου ταυτότητας του Τ.Α. Ηλιούπολης, με α.φ.μ. 014951897 
Δ. Ο. Υ. Ηλιούπολης και 2) Φιλία Κουμανδράκη του Χα- 
ραλάμπους και της Σταυρούλας, Γενική Γραμματέας 
Ο.Σ.Υ.Π.Α., γεννηθείσα την 23.08.1973 στο Μόναχο Γερ¬ 
μανίας, κάτοικος Ηλιούπολης Αττικής (Πελοποννήσου 
αριθμ. 40), κάτοχοςτου αριθμ. ΑΙ555412/5.5.2010 δελτίου 
ταυτότητας του Τ.Α. Ηλιούπολης, με α.φ.μ. 078753427 
Δ.Ο.Υ. Ηλιούπολης, ειδικώς εξουσιοδοτηθέντες για την 
υπογραφή του παρόντος κατά τη συνεδρίαση του Διοικη¬ 
τικού Συμβουλίου της δευτεροβάθμιας συνδικαλιστικής 
οργάνωσης όλων των πρωτοβάθμιων Συλλόγων-ενώσε- 
ων των υπαλλήλων της Υπηρεσίας Πολιτικής Αεροπορί- 

ας με την επωνυμία «Ομοσπονδία Συλλόγων Υπηρεσίας 
Πολιτικής Αεροπορίας (Ο.Σ.Υ.Π.Α.)» της 12.9.2018 κατά 
την οποία ελήφθη απόφαση για την ίδρυση Ταμείου 
Επαγγελματικής Ασφάλισης Προσωπικού Υπηρεσίας 
Πολιτικής Αεροπορίας σύμφωνα με τον ν. 3029/2002 
(Α' 160), το καταστατικό του οποίου ενεκρίθη κατά την 
αυτήν ως άνω συνεδρίαση, σε συνδυασμό με τα δια¬ 
λαμβανόμενα στο αριθμ. οικ. 57/31.1.2019 έγγραφο της 
Εθνικής Αναλογιστικής Αρχής, ως και στο αριθμ. Δ16/ 
Φ. 51020/68311/1615 έγγραφο του Υπουργείου Εργα¬ 
σίας, Κοινωνικής Ασφάλισης και Κοινωνικής Αλληλεγ¬ 
γύης. Το Διοικητικό Συμβούλιο που διοικεί σήμερα την 
ως άνω Ομοσπονδία εξελέγη στο 14ο τακτικό συνέδριο 
της Ο.Σ.Υ.Π.Α. (αριθμ. 58/24-2-2017), το οποίο απεφάσισε 
επίσης την ίδρυση Ταμείου Επαγγελματικής Ασφάλισης 
των εργαζομένων της Υπηρεσίας Πολιτικής Αεροπορί¬ 
ας (Υ.Π.Α.), παρέχοντας στο Διοικητικό Συμβούλιο την 
εξουσιοδότηση να προβεί σε όλες τις νόμιμες ενέργειες 
για την ίδρυσή του (αριθμ. 134/15.11.2018), απόσπασμα 
πρακτικού 14ου συνεδρίου της Ο.Σ.Υ.Π.Α. 

Το ως άνω σωματείο με την επωνυμία «ΟΜΟΣΠΟΝ¬ 
ΔΙΑ ΣΥΛΛΟΓΩΝ ΥΠΗΡΕΣΙΑΣ ΠΟΛΙΤΙΚΗΣ ΑΕΡΟΠΟΡΙΑΣ» 
(ΟΣΥΠΑ) αναγνωρίσθηκε με την 319/1973 απόφαση 
του Πρωτοδικείου Αθηνών και έχει καταχωρισθεί στο 
βιβλίο σωματείων με αριθμό Μητρώου 86. Στον αριθ¬ 
μό αυτό (Α.Μ. 86) έχουν γίνει οι κάτωθι καταχωρίσεις, 
όπως προκύπτει από το αριθμ. 339/2019 πιστοποιητικό 
του τμήματος εταιρειών και σωματείων του Πρωτοδι¬ 
κείου Αθηνών: την 20.3.1973 κατετέθη το καταστατικό 
της σύστασης, εγκριθέν με την 319/1973 απόφαση του 
Πρωτοδικείου Αθηνών, στις ημερομηνίες 18.3.1983, 
10.11.1989, 26.5.2003, 14.9.2009 κατετέθησαν τροπο¬ 
ποιήσεις του καταστατικού, εγκριθείσες αντίστοιχα με 
τις 573/22.2.1983, 3306/29.9.1989, 1827/17.3.2003 και 
4888/23.6.2009 αποφάσεις του Πρωτοδικείου Αθη¬ 
νών. Προσαρτάται στο παρόν κωδικοποιημένο κείμενο 
του καταστατικού, όπως ισχύει σήμερα, με την διά της 
4888/2009 αποφάσεωςτου Μονομελούς Πρωτοδικείου 
Αθηνών, εγκριθείσα τροποποίηση, κατά ρητή δε δήλωση 
των εμφανισθέντων δεν έχει τροποποιηθεί περαιτέρω 
μέχρι σήμερα. 

Στη συνέχεια οι εμφανισθέντες ζήτησαν τη σύνταξη 
και υπογραφή του παρόντος, με το οποίο δήλωσαν ότι 
καταρτίζουν το καταστατικό του νομικού προσώπου 
ιδιωτικού δικαίου μη κερδοσκοπικού χαρακτήρα με 
την επωνυμία «ΤΑΜΕΙΟ ΕΠΑΓΓΕΛΜΑΤΙΚΗΣ ΑΣΦΑΛΙΣΗΣ 
ΠΡΟΣΩΠΙΚΟΥ ΥΠΗΡΕΣΙΑΣ ΠΟΛΙΤΙΚΗΣ ΑΕΡΟΠΟΡΙΑΣ - 
Ν.Π.Ι.Δ.», το περιεχόμενο του οποίου έχει ως εξής: 

ΚΑΤΑΣΤΑΤΙΚΟ 

ΤΑΜΕΙΟΥ ΕΠΑΓΓΕΛΜΑΤΙΚΗΣ ΑΣΦΑΛΙΣΗΣ 

ΠΡΟΣΩΠΙΚΟΥ ΥΠΗΡΕΣΙΑΣ ΠΟΛΙΤΙΚΗΣ ΑΕΡΟΠΟΡΙΑΣ 

ΚΕΦΑΛΑΙΟ 1 

Γενικές διατάξεις 

Άρθρο 1 

Ιδρυση - Επωνυμία -Έδρα - Σφραγίδα 

1. Με το παρόν καταστατικό συνιστάται Ταμείο Επαγ¬ 
γελματικής Ασφάλισης με μορφή νομικού προσώπου 
ιδιωτικού δικαίου μη κερδοσκοπικού χαρακτήρα με την 


επωνυμία «ΤΑΜΕΙΟ ΕΠΑΓΓΕΛΜΑΤΙΚΗΣ ΑΣΦΑΛΙΣΗΣ ΠΡΟ¬ 
ΣΩΠΙΚΟΥ ΥΠΗΡΕΣΙΑΣ ΠΟΛΙΤΙΚΗΣ ΑΕΡΟΠΟΡΙΑΣ.-Ν.Π.Ι.Α.» 
(εφεξής «ΤΕΑ - Υ.Π.Α.»). Με απόφαση του Διοικητικού Συμ¬ 
βουλίου του ΤΕΑ - Υ.Π.Α. και για τις σχέσεις του ΤΕΑ -Υ.Π .Α. 
με την αλλοδαπή η επωνυμία μπορεί να μεταφράζεται και 
στη γλώσσα της αλλοδαπής χώρας, με την οποία αυτό 
συναλλάσσεται. Στην αγγλική η επωνυμία αποδίδεται ως 
«ΟΈΟΙΙΡΑΤΙΟΝΑΙΡΕΝ5ΙΟΝ ΠΙΝΩ ΟΕ ΓίθΙΙθπίςςίνίΙ 3νί3ΐίοπ 
θυΐΓιοπΐγ» και ο διακριτικός τίτλος «ΟΡΕ ΗΈΑΑ» 

2. Το ΤΕΑ - Υ.Π.Α. διέπεται από τις διατάξεις του ν. 3029/ 
2002 (Α' 160), όπως τροποποιούνται, τις εκάστοτε Υπουρ¬ 
γικές Αποφάσεις που εκδίδονται κατ' εξουσιοδότηση του 
Νόμου αυτού, το Κοινοτικό Δίκαιο που ενσωματώνεται 
στην Εθνική Νομοθεσία και το παρόν καταστατικό. Λει¬ 
τουργεί δε υπό την εποπτεία του Υπουργού Εργασίας, 
Κοινωνικής Ασφάλισης και Κοινωνικής Αλληλεγγύης και 
τον έλεγχο της Εθνικής Αναλογιστικής Αρχής και της Επι¬ 
τροπής Κεφαλαιαγοράς. 

3. Έδρα του ΤΕΑ - Υ.Π.Α. ορίζεται ο Νομός Αττικής. Τα 
γραφεία του μπορούν να μεταφέρονται εντός των ορίων 
του Νομού Αττικής με απόφαση του Διοικητικού Συμ¬ 
βουλίου, χωρίς να απαιτείται τροποποίηση του παρόντος 
καταστατικού. 

4. Το ΤΕΑ - Υ.Π.Α. μπορεί με απόφαση του Διοικητικού 
Συμβουλίου να ιδρύει υποκαταστήματα ή άλλα γραφεία 
και εγκαταστάσεις και να διορίζει αντιπροσώπους του σε 
οποιαδήποτε πόλη της Ελλάδος ή της αλλοδαπής. Οι σχε¬ 
τικές αποφάσεις κοινοποιούνται στο Υπουργείο Εργασί¬ 
ας, Κοινωνικής Ασφάλισης και Κοινωνικής Αλληλεγγύης. 

5. Η Σφραγίδα του ΤΕΑ - Υ.Π.Α. φέρει την επωνυμία 
αυτού και το έτος ίδρυσής του. 

Άρθρο 2 
Σκοπός 

1. Κύριος σκοπός του ΤΕΑ - Υ.Π.Α. είναι η καταβολή 
συνταξιοδοτικής παροχής προς τα ασφαλισμένα μέλη 
του, που είναι δικαιούχοι των παροχών του κύριου Τα¬ 
μείου Κοινωνικής Ασφάλισης του επαγγελματικού τους 
κλάδου σύμφωνα με τις εκάστοτε ισχύουσες διατάξεις 
του νόμου για την κάλυψη ασφαλιστικών κινδύνων γή¬ 
ρατος, αναπηρίας και θανάτου. Η παροχή που χορηγεί¬ 
ται καταβάλλεται εφάπαξ στα ασφαλισμένα μέλη του 
ταμείου. Για τον σκοπό αυτό συνιστάται κλάδος εφάπαξ 
συνταξιοδοτικών παροχών. 

2. Μελλοντικά μπορούν να ενταχθούν και ενεργοποιη¬ 
θούν από το ΤΕΑ - Υ.Π.Α. παροχές περιοδικής σύνταξης, 
υγειονομικής περίθαλψης των ασφαλισμένων μελών του 
συμπεριλαμβανομένων των ασφαλιστικών κινδύνων γή¬ 
ρατος, ασθένειας, αναπηρίας, ατυχημάτων και θανάτου 
κατόπιν αποφάσεως του Διοικητικού Συμβουλίου του 
ΤΕΑ Ύ.Π.Α. αφού ακολουθηθούν οι νόμιμες διαδικασίες 
για την έγκριση αυτών από τις αρμόδιες αρχές. Για τον 
σκοπό αυτό θα συσταθούν ξεχωριστοί κλάδοι λοιπών 
συμπληρωματικών παροχών. 

3. Οι αναφερόμενοι στις παραγράφους 1 και 2 του πα¬ 
ρόντος άρθρου κλάδοι θα έχουν οργανωτική, λογιστική 
και οικονομική αυτοτέλεια. 

Άρθρο 3 
Διάρκεια 

Το ΤΕΑ - Υ.Π.Α. ιδρύεται για αόριστο χρόνο και διαλύ- 

εται σύμφωνα με τη διαδικασία που προβλέπει ο νόμος 
και το παρόν καταστατικό. 

ΚΕΦΑΛΑΙΟ 2 

Υπαγωγή στην ασφάλιση - 

Δικαιώματα ασφαλισμένων 

Άρθρο 4 

Υπαγωγή στην ασφάλιση 

1. Στην ασφάλιση του ΤΕΑ - Υ.Π.Α. υπάγονται το απα¬ 
σχολούμενο μόνιμο προσωπικό (μόνιμοι δημόσιοι υπάλ¬ 
ληλοι) της Υπηρεσίας Πολιτικής Αεροπορίας (ΔΥ) και το 
απασχολούμενο με σχέση εργασίας αορίστου χρόνου 
προσωπικό της Υπηρεσίας Πολιτικής Αεροπορίας (ΙΔΑΧ), 
μετά από αίτηση υπαγωγής και ανεπιφύλακτη από αυ¬ 
τούς αποδοχή των όρων του παρόντος καταστατικού, 
του Εσωτερικού Κανονισμού Λειτουργίας του ΤΕΑ-Υ.Π.Α. 
και των αποφάσεων των αρμόδιων οργάνων Διοίκησης. 

2. Η αίτηση υποβάλλεται σε έντυπο του ΤΕΑ -Υ.Π.Α., 
όπου αναφέρονται και τα αναγκαία συνυποβαλλόμενα δι- 
καιολογητικά, πρωτοκολλείται και εισάγεται προς έγκριση 
στο Διοικητικό Συμβούλιο. Μαζί μετην αίτηση εγγραφής 
ο αϊτών συνυποβάλλει και συμπληρωμένο δελτίο απο- 
γραφής ασφαλισμένου, ο τύπος του οποίου καθορίζεται 
με απόφαση του Διοικητικού Συμβουλίου του ΤΕΑ -Υ.Π.Α. 

3. Το Διοικητικό Συμβούλιο στην πρώτη, μετά την υπο¬ 
βολή της αίτησης, συνεδρίαση του, αποφασίζει για την 
εγγραφή ή όχι του αιτούντος στο ΤΕΑ. - Υ.Π.Α. Η όποια 
απόφαση του κοινοποιείται στον ενδιαφερόμενο δεκα¬ 
πέντε (15) ημερολογιακές ημέρες το αργότερο από τη 
λήψη της και πρέπει να είναι πλήρως αιτιολογημένη. 

4. Η υπαγωγή στο ΤΕΑ - Υ.Π.Α είναι προαιρετική και 
δεν εξαρτάται ούτε συνδέεται σε καμία περίπτωση με τη 
συμμετοχή του ασφαλισμένου σε συνδικαλιστική οργά¬ 
νωση ή σε επαγγελματική ένωση εργαζομένων. 

5. Κάθε μέλος, προκειμένου να εγγράφει στο ΤΕΑ - 
Υ.Π.Α., καταβάλλει εφάπαξ ποσό δέκα πέντε (15) ευρώ 
ως δικαίωμα εγγραφής. Το Διοικητικό Συμβούλιο του 
ΤΕΑ - Υ.Π.Α. μπορεί να αποφασίζει τη μελλοντική ανα¬ 
προσαρμογή του παραπάνω ποσού μετά τη σύμφωνη 
γνώμη της Εθνικής Αναλογιστικής Αρχής. 

6. Κάθε ενδιαφερόμενος εξουσιοδοτεί τον εργοδότη 
ή τον εντολέα του να παρακρατήσουν από τις μηνιαίες 
τακτικές του αποδοχές το ποσό των δικαιωμάτων εγ¬ 
γραφής που του αναλογεί και να το αποδώσουν στο ΤΕΑ 
- Υ.Π.Α. εντός της προθεσμίας που θέτει με απόφαση του 
το Διοικητικού Συμβουλίου του ΤΕΑ - Υ.Π.Α. 

7. Με σχετική απόφαση του Διοικητικού Συμβουλίου 
του ΤΕΑ -Υ.Π.Α. το δικαίωμα εγγραφής μπορεί να κατα¬ 
βληθεί με παρακράτηση από τις μηνιαίες αποδοχές. 

8. Η κτήση της ιδιότητας του ασφαλισμένου λαμβάνει 
χώρα από την ημερομηνία που ορίζεται στην απόφαση 
του Διοικητικού Συμβουλίου κατά τα ανωτέρω (παρ. 3), 
με την οποία γίνεται δεκτή η αίτηση εγγραφής. Η κτή¬ 
ση της ιδιότητας του ασφαλισμένου συνεπάγεται την 
αυτοδίκαιη αποδοχή των όρων του καταστατικού, του 
Εσωτερικού Κανονισμού Λειτουργίας του ΤΕΑ -Υ.Π.Α., 
συμπεριλαμβανομένων και των τυχόν Παραρτημάτων 
αυτών, καθώς και των αποφάσεων και άλλων πράξεων 
των αρμοδίων οργάνων της Διοίκησής του. 


Άρθρο 5 

Μητρώο Ασφαλισμένων Μελών 

1 .ΤοΤΕΑ - Υ.Π.Α. τηρεί Μητρώο Ασφαλισμένων Μελών 
σύμφωνα με τον ενιαίο τύπο Μητρώου σε ηλεκτρονική 
μορφή, όπου καταχωρούνται όλα τα στοιχεία που αφο¬ 
ρούν τους ασφαλισμένους και ιδίως τα κάτωθι στοιχεία: 

- η ταυτότητα του ασφαλισμένου μέλους, 

- τα ποσά των εισφορών που καταβάλλει κάθε ασφα¬ 
λισμένο μέλος και ο χρόνος καταβολής τους, 

- το ύψος των κεφαλαίων που έχει συσσωρευτεί στον 
ατομικό λογαριασμό συνταξιοδοτικών εφάπαξ παροχών 
κάθε ασφαλισμένου μέλους σύμφωνα με το άρθρο 22 
του παρόντος καταστατικού, καθώς και 

- το συμπληρωθέν, κατά την υποβολή της αίτησης εγ¬ 
γραφής, απογραφικό δελτίο. 

2. Τα νέα ασφαλισμένα μέλη, κάθε φορά, λαμβάνουν 
τον επόμενο αύξοντα αριθμό Μητρώου, ανεξάρτητα εάν 
μέχρι αυτόν αριθμούνται και διαγραφέντες ή αποβιώ- 
σαντες. Εκτός των παραπάνω το Διοικητικό Συμβούλιο 
μπορεί να προβεί και σε χρήση Αλφαβητικού Μητρώου 
των ασφαλισμένων μελών, ως βοηθητικού. 

3. Στο ΤΕΑ - Υ.Π.Α. τηρείται Ατομικός Φάκελος Ασφαλι¬ 
σμένου Μέλους, με αύξοντα αριθμό εκείνο του Μητρώου 
Μελών που αντιστοιχεί στο ασφαλισμένο μέλος. Στον 
Ατομικό Φάκελο προβλέπεται η τοποθέτηση όλων των 
σχετικών εγγράφων που το μέλος καταθέτει τόσο κατά 
την εγγραφή του όσο και μετέπειτα, καθώς και αντιγρά¬ 
φων των εγγράφων που εκδίδονται από το ΤΕΑ. - Υ.Π.Α. 
για λογαριασμό του ασφαλισμένου μέλους. 

4. Στο Μητρώο Ασφαλισμένων Μελών καταχωρούνται 
οι άμεσα ασφαλισμένοι, όπως αυτοί καταγράφονται στο 
δελτίο απογραφής, που υποβάλλεται με την αίτηση υπα¬ 
γωγής τους στο ΤΕΑ -Υ.Π.Α. 

Άρθρο 6 

Απώλεια της ιδιότητας του ασφαλισμένου μέλους 

1. Η ιδιότητα του ασφαλισμένου μέλους απόλλυται σε 
περίπτωση που: 

α) Ο ασφαλισμένος παραιτείται ή απολύεται από την 
Υπηρεσία Πολιτικής Αεροπορίας. 

β) Ο ασφαλισμένος έχει λάβει την παροχή του από το 
ΤΕΑ -Υ.Π.Α. 

γ) Ο ασφαλισμένος ζητάει τη διαγραφή του από το ΤΕΑ - 
Υ.Π.Α., σύμφωνα με τις προϋποθέσεις των διατάξεων του 
άρθρου 7 παρ. 10 του ν. 3029/2002, όπως εκάστοτε ισχύουν. 

δ) Ο ασφαλισμένος αποβιώσει. 

2. Το ασφαλισμένο μέλος αποβάλλεται ή διαγράφεται, 
εφόσον συντρέχει σπουδαίος λόγος, ύστερα από από¬ 
φαση του Διοικητικού Συμβουλίου του ΤΕΑ -Υ.Π.Α. και 
ιδίως στις περιπτώσεις που: 

α) παύει να πληροί τις προϋποθέσεις που θέτει το πα¬ 
ρόν καταστατικό. 

β) προκαλεί τον ασφαλιστικό κίνδυνο ή δεν φροντίζει 
για την μείωση των συνεπειών του. 

γ) παραβιάζει το καθήκον εχεμύθειας, σε σχέση με τις 
απόρρητες πληροφορίες που αφορούν το ΤΕΑ - Υ.Π.Α., 
θέτοντας σε κίνδυνο την υπόσταση, τη φήμη ή την εύ¬ 
ρυθμη λειτουργία του. 

δ) προβαίνει σε κλοπή, υπεξαίρεση, απάτη ή δωροδο¬ 
κία σε βάρος του ΤΕΑ - Υ.Π.Α. 

ε) παραπλανά το ΤΕΑ - Υ.Π.Α. ως προς τη συνδρομή των 
προϋποθέσεων θεμελίωσης δικαιώματος σε παροχές 
από το παρόν καταστατικό και τον Εσωτερικό Κανονισμό 
Λειτουργίας του ΤΕΑ Ύ.Π.Α. 

στ) δεν καταβάλει τις μηνιαίες εισφορές του στο ΤΕΑ - 
Υ.Π.Α για διάστημα τουλάχιστον δύο μηνών. 

Στις ανωτέρω περιπτώσεις το ασφαλισμένο μέλος θα 
προσκαλείται από το Διοικητικό Συμβούλιο του ΤΕΑ - 
Υ.Π.Α. για την παροχή εγγράφων εξηγήσεων εντός δέκα 
εργασίμων ημερών ως προς τους αποδιδόμενους λόγους 
της διαγραφής του. Το ασφαλισμένο μέλος δικαιούται 
να προσκομίσει στο Διοικητικό Συμβούλιο αποδεικτικά 
στοιχεία και να ζητήσει την αυτοπρόσωπη ή διά πληρε¬ 
ξουσίου δικηγόρου παράσταση του στην συνεδρίαση 
του Διοικητικού Συμβουλίου ή της αρμόδιος Επιτροπής 
που θα συγκροτήσει το Διοικητικό Συμβούλιο για την 
διερεύνηση της υπόθεσης. Κατόπιν τούτου το Διοικη¬ 
τικό Συμβούλιο του ΤΕΑ - Υ.Π.Α. θα αποφασίζει για την 
διαγραφή ή μη του ασφαλισμένου μέλους. 

3. Η αποβολή ή διαγραφή από το ΤΕΑ - Υ.Π.Α. επέρ¬ 
χεται από την κοινοποίηση της σχετικής απόφασης του 
Διοικητικού Συμβουλίου στον ασφαλισμένο είτε τηλε- 
ομοιοτυπικά, είτε με ηλεκτρονικό ταχυδρομείο είτε με 
επιστολή αποσταλείσα ταχυδρομικώς στην τελευταία 
γνωστή διεύθυνση κατοικίας του. 

Άρθρο 7 

Δικαιώματα των ασφαλισμένων μελών 
και Υποχρεώσεις ΤΕΑ - Υ.Π.Α. 

1. Όλοι οι ασφαλισμένοι στο ΤΕΑ - Υ.Π.Α. δικαιούνται 
ίσης μεταχείρισης, έχουν δε τα ίδια δικαιώματα και υπο¬ 
χρεώσεις. 

2. Κάθε ασφαλισμένο μέλος δικαιούται να ζητήσει τη 
διαγραφή του από το ΤΕΑ - Υ.Π.Α., κατά τις διατάξεις του 
άρθρου 7 παρ. 10 του ν. 3029/2002 (Α' 160), όπως εκάστο- 
τε ισχύουν, μετά από παραμονή τουλάχιστον ενός έτους, 
υπό την προϋπόθεση έγγραφης προειδοποίησης του Δι¬ 
οικητικού Συμβουλίου του ΤΕΑ. - Υ.Π.Α. προ ενός μηνός. 

Ειδικά, στην περίπτωση μεταβολής της επαγγελμα¬ 
τικής του δραστηριότητας, το ασφαλισμένο μέλος έχει 
δικαίωμα διαγραφής, χωρίς το χρονικό περιορισμό πα¬ 
ραμονής στην ασφάλιση του ΤΕΑ. - Υ.Π.Α. επί ένα έτος και 
χωρίς την προϋπόθεση της προειδοποίησης του Διοικη¬ 
τικού Συμβουλίου του ΤΕΑ. -Υ.Π.Α. προ ενός μηνός. Και 
στην περίπτωση αυτή δικαιούται, είτε να μεταφέρει τα 
δικαιώματα του σε άλλο Ταμείο Επαγγελματικής Ασφά¬ 
λισης που λειτουργεί στο χώρο της απασχόλησής του, 
είτε να ζητήσει να αναλάβει το ποσό που αντιστοιχεί στις 
εισφορές που έχουν καταβληθεί από το ασφαλισμένο 
μέλος και αντιστοιχούν στον ατομικό του λογαριασμό 
κατά τη διάρκεια της ασφάλισης του στο ΤΕΑ - Υ.Π.Α., 
τηρουμένων των προϋποθέσεων που περιγράφονται 
στο άρθρο 22 του παρόντος. 

3. Κάθε ασφαλισμένο μέλος δικαιούται να ενημερώ¬ 
νεται από το ΤΕΑ -Υ.Π.Α. σύμφωνα και με τις ειδικότερες 
διατάξεις των παραγράφων 20 και 21 του άρθρου 7 του 
ν. 3029/2002 (Α' 160), όπως εκάστοτε ισχύουν και ιδίως για: 

α) τις οικονομικές, τεχνικές και άλλες παραμέτρους της 
ασφαλιστικής του σχέσης, 

β) τα αποτελέσματα της επένδυσης των περιουσιακών 
στοιχείων κάθε αποθεματικού, την αφαίρεση των λει¬ 


τουργικών εξόδων και τις τελικές αποδόσεις, οι οποίες 
μπορεί να είναι θετικές ή αρνητικές, 
γ) τα δικαιώματα και τις υποχρεώσεις του έναντι του 
ΤΕΑ -Υ.Π.Α., 

δ) τυχόν αλλαγές των κανόνων του ασφαλιστικού κα¬ 
θεστώτος, 

ε) την πραγματική χρηματοδότηση των παροχών και 
την εν γένει χρηματοοικονομική κατάσταση του ΤΕΑ - 
Υ.Π.Α., 

στ) το προσδοκώμενο επίπεδο των παροχών, 
ζ) το επίπεδο των παροχών σε περίπτωση τερματισμού 
της απασχόλησης και τις οφειλόμενες παροχές. 

4. Το ΤΕΑ -Υ.Π.Α. υποχρεούται με δικές του δαπάνες, 
για την ικανοποίηση του δικαιώματος ενημέρωσης κάθε 
ασφαλισμένου μέλους, να αποστέλλει στα ασφαλισμέ¬ 
να μέλη του κατά την απόλυτη κρίση του με κανονικό 
ταχυδρομείο ή με ηλεκτρονικό ταχυδρομείο (σε όσα 
μέλη διαθέτουν διεύθυνση ηλεκτρονικού ταχυδρομεί¬ 
ου) μετά το κλείσιμο κάθε οικονομικής χρήσης ειδικό 
ενημερωτικό δελτίο για την κατάσταση τουΤαμείου και 
ειδικότερα για την τρέχουσα οικονομική του κατάστα¬ 
ση και την χρηματοδότηση των ατομικών δικαιωμάτων 
των ασφαλισμένων μελών ή να προβαίνει σε ανάρτηση 
του ανωτέρω ενημερωτικού δελτίου στην ιστοσελίδα 
του ΤΕΑ Ύ.Π.Α. στα πλαίσια της τήρησης της αρχής της 
διαφάνειας και της διαφύλαξης των δικαιωμάτων των 
ασφαλισμένων μελών του ταμείου. 

Το ΤΕΑ - Υ.Π.Α. υποχρεούται, για την ενημέρωση των 
ασφαλισμένων μελών, να εκδίδει και να τους αποστέλλει 
κατά την απόλυτη κρίση του με κανονικό ταχυδρομείο 
ή με ηλεκτρονικό ταχυδρομείο (σε όσα μέλη διαθέτουν 
διεύθυνση ηλεκτρονικού ταχυδρομείου) ενημερωτικά 
έντυπα ή να προβαίνει σε ανάρτηση πληροφοριών στην 
ιστοσελίδα του για κάθε κλάδο που συνιστάται κατ'ελά¬ 
χιστο με τα εξής: 

Το καταστατικό του ΤΕΑ Ύ.Π.Α. μετά των τροποποι- 
ήσεώντου 

Ο κανονισμός επενδύσεων 
Ο κανονισμός λειτουργίας επενδυτικής επιτροπής 
Ο κανονισμός οικονομικής και λογιστικής λειτουργίας 
Το οργανόγραμμα και η σύνθεση των συλλογικών ορ¬ 
γάνων του ταμείου 
Η ετήσια αναλογιστική έκθεση 
Η αναλυτική εικόνα του χαρτοφυλακίου επενδύσεων 
Ο συνοπτικός προϋπολογισμός και δαπάνες του τα¬ 
μείου 

Οι αποφάσεις προμηθειών αγαθών ή υπηρεσιών σε 
χρονολογική σειρά και με περιληπτική αναφορά αυτών 
Αποφάσεις του Διοικητικού Συμβουλίου των οποίων η 
γνωστοποίηση κρίνεται χρήσιμη για τα ασφαλισμένα μέλη 
Οι όροι λειτουργίας 

- Οι παροχές 

- Οι προϋποθέσεις για την χορήγηση των παροχών 
-Τα δικαιολογητικά και λοιπά στοιχεία που απαιτού¬ 
νται για την καταβολή των παροχών 

Η διαδικασία διαχείρισης και εξυπηρέτησηςτων ασφα¬ 
λισμένων 

Δήλωση αρχών επενδυτικής πολιτικής 
Ετήσιες οικονομικές καταστάσεις 

5. Κάθε ασφαλισμένο μέλος, μετά από αίτηση του προς 
το Διοικητικό Συμβούλιο, δικαιούται να λαμβάνει με δικά 

του έξοδα αντίγραφα των ακόλουθων εγγράφων: του 
Ισολογισμού, του Λογαριασμού Αποτελεσμάτων Χρήσε- 
ως, της Ετήσιας Έκθεσης Διοικήσεως, της Αναλογιστικής 
Μελέτης, της Έκθεσης των Ορκωτών Ελεγκτών Λογιστών. 

6. Τα ασφαλισμένα μέλη έχουν δικαίωμα υποβολής 
προς το ΤΕΑ -Υ.Π.Α. αιτήσεων για τη χορήγηση διάφο¬ 
ρων πιστοποιητικών ή βεβαιώσεων, για τα οποία αρμο¬ 
διότητα έχει το ΤΕΑ. -Υ.Π.Α. Οι αρμόδιοι υπάλληλοι του 
ΤΕΑ -Υ.Π.Α. υποχρεούνται να διαβιβάζουν αμέσως στο 
Διοικητικό Συμβούλιο ή σε πρόσωπο εξουσιοδοτημέ¬ 
νο από αυτό τις ανωτέρω αιτήσεις. Μέσα σε δέκα πέντε 
(15) ημερολογιακές ημέρες το αργότερο από την υπο¬ 
βολή της αίτησης, οι αρμόδιοι υπάλληλοι τουΤΕΑ -Υ.Π.Α. 
υποχρεούνται να χορηγούν τα διάφορα πιστοποιητικά 
ή βεβαιώσεις στους ενδιαφερομένους. 

Οι ετήσιες βεβαιώσεις για τις καταβληθείσες εισφορές 
των ασφαλισμένων μελών και τα δικαιώματα τους για 
παροχές χορηγούνται δωρεάν από το ΤΕΑ -Υ.Π.Α. σε αυτά 

Άρθρο 8 

Υποχρεώσεις ασφαλισμένων μελών 

1. Τα ασφαλισμένα μέλη υποχρεούνται να συμμορ¬ 
φώνονται με τις διατάξεις της σχετικής Νομοθεσίας, του 
καταστατικού και του Εσωτερικού Κανονισμού Λειτουρ¬ 
γίας του ΤΕΑ - Υ.Π.Α., όπως αυτές ισχύουν κάθε φορά. 

2. Τα ασφαλισμένα μέλη πρέπει να φροντίζουν για την 
έγκαιρη τακτοποίηση των οικονομικών τους υποχρεώ¬ 
σεων προς το ΤΕΑ -Υ.Π.Α. 

3. Τα ασφαλισμένα μέλη έχουν υποχρέωση σεβασμού 
και εφαρμογής των αποφάσεων της Διοίκησης του ΤΕΑ - 
Υ.Π.Α., οι οποίες λαμβάνονται σύμφωνα με τη σχετική 
Νομοθεσία, το καταστατικό και τον Εσωτερικό Κανονι¬ 
σμό Λειτουργίας του ΤΕΑ -Υ.Π.Α. 

ΚΕΦΑΛΑΙΟ 3 

Άρθρο 9 

Όργανο Διοίκησης 

Όργανο Διοίκησης του ΤΕΑ -Υ.Π.Α. είναι το Διοικητικό 
Συμβούλιο (Δ.Σ.), που διοικεί και διαχειρίζεται το ΤΕΑ - 
Υ.Π.Α. 

Άρθρο 10 

Διοίκηση τουΤΕΑ -Υ.Π.Α. 

Διοικητικό Συμβούλιο Σύνθεση, Θητεία, 

Αρχαιρεσίες 

1 .ΤοΤΕΑ -Υ.Π.Α. διοικείται από επταμελές (7μελές) Δι¬ 
οικητικό Συμβούλιο, το οποίο απαρτίζεται από: 

α) τον εκάστοτε εν ενεργεία Υποδιοικητή της Υπηρε¬ 
σίας Πολιτικής Αεροπορίας, ο οποίος καταλαμβάνει τη 
θέση και το αξίωμα του Προέδρου του Διοικητικού Συμ¬ 
βουλίου του ΤΕΑ - Υ.Π.Α. Σε περίπτωση κωλύματος του 
Υποδιοικητή της Υ.Π.Α. η θέση του αναπληρώνεται από 
ένα εκ των Διευθυντών της Υπηρεσίας Πολιτικής Αερο¬ 
πορίας κατόπιν εισήγησης του Υποδιοικητή της Υ.Π.Α. 

β) έναν έκτων εν ενεργεία Διευθυντών της Υπηρεσίας 
Πολιτικής Αεροπορίας κατόπιν υπόδειξης του Διοικητή 
της Υ.Π.Α. 

γ) τον εκάστοτε εν ενεργεία Πρόεδρο ή τον Αντιπρό¬ 
εδρο της Διοικητικού Συμβουλίου της Ομοσπονδίας 
Συλλόγων Υπηρεσίας Πολιτικής Αεροπορίας (Ο.Σ.Υ.Π.Α.), 


δ) τρεις (3) τακτικούς και τρεις (3) αναπληρωματικούς 
εκπροσώπους των ασφαλισμένων μελών, που εντάσσο¬ 
νται στο εν ενεργεία προσωπικό της Υπηρεσίας Πολιτικής 
Αεροπορίας, οι οποίοι θα αναδεικνύονται/εκλέγονται 
κατόπιν διενέργειας πανελλαδικών εκλογών σύμφωνα 
με τις παραγράφους 3.1 έως 3.4 του παρόντος άρθρου. 

ε) έναν (1) τακτικό και έναν (1) αναπληρωματικό εκ¬ 
πρόσωπο των συνταξιούχων της Υπηρεσίας Πολιτικής 
Αεροπορίας, που θα ορίζεται με απόφαση του Διοικητι¬ 
κού Συμβουλίου της Ομοσπονδίας Συλλόγων Υπηρεσίας 
Πολιτικής Αεροπορίας (Ο.Σ.Υ.Π.Α.). 

Τα μέλη του Διοικητικού Συμβουλίου υπάγονται στους 
περιορισμούς που ορίζονται στην ισχύουσα νομοθεσία, 
που διέπει την επαγγελματική ασφάλιση. 

2. Η θητεία των μελών του Διοικητικού Συμβουλίου 
είναι τετραετής.Τα μεν αιρετά μέλη του Διοικητικού Συμ¬ 
βουλίου είναι επανεκλέξιμα, τα δε διορισμένα με βάση 
την ιδιότητα τους δύνανται να επανατοποθετηθούν στο 
Διοικητικό Συμβούλιο του ΤΕΑ. - Υ.Π.Α. 

3. Τα τακτικά και αναπληρωματικά μέλη του Διοικητι¬ 
κού Συμβουλίου με την ιδιότητα των εκπροσώπων των 
ασφαλισμένων μελών, που εντάσσονται στο εν ενεργεία 
προσωπικά της Υ.Π.Α. εκλέγονται Πανελλαδικά από τα 
ασφαλισμένα μέλη με μυστική ψηφοφορία για 4ετή θη¬ 
τεία τηρούμενης της ακόλουθης διαδικασίας: 

3.1. Οι εκλογές διενεργούνται την ίδια ημέρα στην 
έδρα τουΤΕΑ - Υ.Π.Α.Την ευθύνη για τη διενέργεια των 
εκλογών φέρει πενταμελής Εφορευτική Επιτροπή, η 
οποία συγκροτείται στην έδρα του ΤΕΑ-Υ.Π.Α. με από¬ 
φαση του Διοικητικού Συμβουλίου, που είναι ο Νομός 
Αττικής, κατόπιν κληρώσεως μεταξύ των ασφαλισμένων 
μελών του ΤΕΑ-Υ.Π.Α. Την ευθύνη για την κλήρωση φέ¬ 
ρει το Διοικητικό Συμβούλιο του Ταμείου. 

3.2. Τα τρία (3) τακτικά μέλη του Διοικητικού Συμβου¬ 
λίου και τα τρία (3) αναπληρωματικά τους μέλη ως επι- 
λαχόντες εκλέγονται με ενιαίο Πανελλαδικό ψηφοδέλτιο. 
Το ψηφοδέλτιο αναγράφει στο πάνω μέρος με κεφαλαία 
γράμματα τη φράση «ΜΕΛΗ ΔΙΟΙΚΗΤΙΚΟΥ ΣΥΜΒΟΥΛΙ¬ 
ΟΥ» και ακολουθούν τα ονόματα των υποψηφίων μελών 
σε αλφαβητική σειρά. 

Οι ψηφοφόροι σημειώνουν με μπλε ή μαύρο στυλό μέ¬ 
χρι τρεις (3) σταυρούς προτίμησης για την ανάδειξη των 
εκπροσώπων τους μελών του Διοικητικού Συμβουλίου. 

3.3. Οι ασφαλισμένοι που κατοικούν στο νομό Αττι¬ 
κής ψηφίζουν αποκλειστικά και μόνον αυτοπροσώπως 
στην έδρα του ΤΕΑ - Υ.Π.Α. σύμφωνα με την ακόλουθη 
διαδικασία. Κάθε μέλος (ψηφοφόρος) παίρνει από την 
Εφορευτική Επιτροπή ένα ψηφοδέλτιο, αποσύρεται σε 
περίκλειστο ειδικό χώρο (παραβάν), ετοιμάζει εκεί το 
ψηφοδέλτιο του και ρίχνει κλειστό το φάκελο με το ψη¬ 
φοδέλτιο στην κάλπη, υπογράφει στην ειδική κατάσταση 
ότι ψήφισε και αποχωρεί από την αίθουσα. 

3.4. Οι ασφαλισμένοι που κατοικούν εκτός του Νο¬ 
μού Αττικής θα ψηφίζουν αποκλειστικά και μόνον με 
συστημένη επιστολή κατά την ακόλουθη διαδικασία: 
Με μέριμνα της Εφορευτικής Επιτροπής αποστέλλονται 
δέκα (10) τουλάχιστον εργάσιμες μέρες πριν την ημέρα 
των αρχαιρεσιών στα ασφαλισμένα μέρη, που κατοικούν 
εκτός του νομού Αττικής, το ψηφοδέλτιο των εκλογών 
με τα ονόματα των υποψηφίων, καθώς και ο ειδικός φά- 

κελος εντός του οποίου πρέπει υποχρεωτικώς να τοπο¬ 
θετηθεί το ψηφοδέλτιο. Το ασφαλισμένο μέλος αφού 
θέσει σταυρό στον ή στους υποψηφίους της επιλογής 
του επί του ψηφοδελτίου, το εσωκλείει στον ειδικό έντυ¬ 
πο φάκελο, ο οποίος στη συνέχεια εσωκλείεται σε άλλον 
(κοινό) φάκελο, ο οποίος αποστέλλεται στην έδρα του 
ΤΕΑ - Υ.Π.Α. υπόψη της Εφορευτικής Επιτροπής με συ¬ 
στημένη επιστολή ή κούριερ, αποκλειστικά από τον ίδιο 
τον ψηφοφόρο και πρέπει να παραλήφθεί το αργότερο 
μέχρι την ημέρα της ψηφοφορίας έως ότου περαιωθεί η 
ψηφοφορία σύμφωνα με τις ώρες που θα γνωστοποιη¬ 
θούν κατά την προκήρυξη των εκλογών. Στον εξωτερικό 
φάκελο αναγράφετε το ονοματεπώνυμο και η διεύθυνση 
του ασφαλισμένου μέλους καθώς και η φράση: «Επιστο¬ 
λική ψήφος» «προς Εφορευτική Επιτροπή ΤΕΑ-Υ.Π.Α.». 
Η Εφορευτική Επιτροπή αποσφραγίζει τους φακέλους 
αποστολής και αφού διαπιστώσει ότι οι ειδικοί έντυποι 
φάκελοι ψηφοφορίας είναι καθαροί χωρίς κανένα δια- 
κριτικό/σημάδι, τους ρίχνει στην κάλπη σημειώνοντας 
στην κατάσταση των ψηφισάντων τα στοιχεία του ασφα¬ 
λισμένου μέρους, που ψήφισε. Εφόσον διαπιστωθεί από 
την Εφορευτική Επιτροπή ότι ο ειδικός έντυπος φάκελος 
ψηφοφορίας φέρει κάποιο διακριτικό ή σημάδι, θα εί¬ 
ναι άκυρο το ψηφοδέλτιο και δεν θα λαμβάνεται υπόψη 
στην διαλογή και κατανομή των έγκυρων ψηφοδελτίων. 

3.5. Μετά το πέρας της ψηφοφορίας ανοίγονται οι κάλ¬ 
πες, μετρούνται οι φάκελοι και παραβάλλεται ο αριθμός 
τους με τον αριθμό των ψηφισάντων, ανοίγονται οι φά¬ 
κελοι, γίνεται διαλογή και καταμέτρηση των ψήφων και 
συντάσσεται για όλα πρακτικό, το οποίο αφού συνυπογρά¬ 
φεται από όλα τα μέλη της Εφορευτικής Επιτροπής ανακοι¬ 
νώνονται τα αποτελέσματα της εκλογής και την ανακήρυξη 
των επιτυχόντων στο Διοικητικό Συμβούλιο τουΤΕΑ - Υ.Π.Α. 

3.6. Οι τρεις (3) υποψήφιοι με τις περισσότερες ψήφους 
εκλέγονται τακτικά μέλη και οι τρεις (3) επόμενοι υποψή¬ 
φιοι με βάση την καταμέτρηση των ψήφων εκλέγονται 
αναπληρωματικά μέλη του Διοικητικού Συμβουλίου του 
ΤΕΑ - Υ.Π.Α. Σε περίπτωση ισοψηφίας ακολουθεί κλήρω¬ 
ση από την Κεντρική Εφορευτική Επιτροπή μεταξύ των 
υποψηφίων που έλαβαν τον ίδιο αριθμό ψήφων. 

4. Τα καθήκοντα του συνόλου των μελών του Διοικη¬ 
τικού Συμβουλίου καθορίζονται ειδικότερα στον Εσωτε¬ 
ρικό Κανονισμό Λειτουργίας του ΤΕΑ - Υ.Π.Α. 

5. Σε περίπτωση προσωρινού ή μόνιμου κωλύματος 
μελών του Διοικητικού Συμβουλίου του ΤΕΑ -Υ.Π.Α. που 
είναι εκπρόσωποι του εν ενεργεία προσωπικού ή/και 
των συνταξιούχων της Υ.Π.Α. σύμφωνα με τις διατάξεις 
του άρθρου 10 παρ.1. στοιχ. δ και ε αντίστοιχα του πα¬ 
ρόντος καταστατικού, η θέση του τακτικού μέλους του 
Διοικητικού Συμβουλίου τουΤΕΑ -Υ.Π.Α. θα καλύπτεται - 
προσωρινά ή μόνιμα αναλόγωςτου κωλύματος και μέχρι 
την συμπλήρωση της τετραετούς θητείας - από το κατά 
σειρά επιτυχίας με τις περισσότερες ψήφους εκλεγμένο 
αναπληρωματικό μέλος, που θα εκπροσωπεί το εν ενερ- 
γεία προσωπικά της Υ.Π.Α. και από το οριζόμενο ως εκ¬ 
πρόσωπο των συνταξιούχων αναπληρωματικό μέλος με 
απόφαση του Διοικητικού Συμβουλίου της Ομοσπονδίας 
Συλλόγων Υπηρεσίας Πολιτικής Αεροπορίας (Ο.Σ.Υ.Π.Α.). 

6. Δεν επιτρέπεται να συμπίπτουν στο ίδιο πρόσωπο 
περισσότερα από τα ανωτέρω αξιώματα και τις ιδιότητες 
των μελών του Διοικητικού Συμβουλίου του ΤΕΑ -Υ.Π.Α. 


7. Τα μέλη του Διοικητικού Συμβουλίου ανακαλούνται 
και αντικαθίστανται από τον κάθε φορέα, που εκπρο¬ 
σωπούν (Υ.Π.Α., Ο.Σ.Υ.Π.Α) με απόφαση των αρμοδίων 
οργάνων, που θα γνωστοποιείται εγγράφως στο Διοικη¬ 
τικό Συμβούλιο του ΤΕΑ - Υ.Π.Α. Τα πρακτικά των απο¬ 
φάσεων υπόδειξης και τα σχετικά πρακτικά εκλογής των 
εκπροσώπων των φορέων για τα μέλη του Διοικητικού 
Συμβουλίου θα αποστέλλονται στο ΤΕΑ - Υ.Π.Α. 

Άρθρο 11 

Διοικητικό Συμβούλιο 

Συγκρότηση του Διοικητικού Συμβουλίου σε Σώμα 

Παράδοση, Παραλαβή 

1 .Τα μέλη του Διοικητικού Συμβουλίου τουΤΕΑ - Υ.Π.Α. 
συνέρχονται σε πρώτη συνεδρίαση για τη συγκρότηση 
του σε σώμα εντός δέκα ημερολογιακών (10) ημερών 
από την ημέρα υπόδειξης άλλως της εκλογής τους, με 
έγγραφη πρόσκληση του Προέδρου, στην οποία ανα¬ 
γράφεται η ημερομηνία, η ώρα, ο τόπος και το θέμα της 
συνεδρίασης. 

2. Στο Διοικητικό Συμβούλιο καταλαμβάνει τη θέση 
του Προέδρου ο Υποδιοικητή της Υπηρεσίας Πολιτικής 
Αεροπορίας και σε περίπτωση κωλύματος του ένας εκ 
των Διευθυντών της Υπηρεσίας Πολιτικής Αεροπορίας 
κατόπιν εισήγησης του Υποδιοικητή της Υ.Π.Α. 

Οι θέσεις του Αντιπροέδρου, Γραμματέα και του Τα¬ 
μία καθώς και αρμοδιότητες εκτελεστικών μελών του 
Διοικητικού Συμβουλίου ανατίθενται στα μέλη του Διοι¬ 
κητικού Συμβουλίου κατόπιν απόφαση αυτού και αφού 
ληφθεί υπόψη ο Κανονισμός Δεοντολογίας και Καλών 
Πρακτικών Λειτουργίας των Ταμείων Επαγγελματικής 
Ασφάλισης, όπως κάθε φορά ισχύει. 

Ο Πρόεδρος, ο Αντιπρόεδρος, ο Γενικός Γραμματέας 
και κάθε μέλος του Διοικητικού Συμβουλίου πρέπει να 
πληρούν τις προϋποθέσεις και να συμμορφώνονται 
στον Κανονισμό Δεοντολογίας και Καλών Πρακτικών 
Λειτουργίας των Ταμείων Επαγγελματικής Ασφάλισης 
του Υπουργείου Εργασίας, Κοινωνικής Ασφάλισης και 
Κοινωνικής Αλληλεγγύης, όπως κάθε φορά ισχύει. 

3. Το νέο Διοικητικό Συμβούλιο του ΤΕΑ - Υ.Π.Α. παρα- 
λαμβάνει από το προηγούμενο Διοικητικό Συμβούλιο, 
μέσα σε προθεσμία επτά (7) ημερών από τη συγκρότησή 
του σε σώμα, τα βιβλία, τη διοίκηση και τη διαχείριση 
τουΤΕΑ - Υ.Π.Α. 

4. Στο ενδιάμεσο χρονικό διάστημα, μέχρι τη συγκρό¬ 
τηση του νέου Διοικητικού Συμβουλίου του ΤΕΑ Υ.Π.Α. 
σε σώμα και την παράδοση σε αυτό της διοίκησης και 
της διαχείρισης, παρατείνεται αυτοδίκαια η θητεία του 
απερχόμενου Διοικητικού Συμβουλίου. 

Άρθρο 12 

Διοικητικό Συμβούλιο 

Συνεδριάσεις, Απαρτία, Πλειοψηφία 

1. Το Διοικητικό Συμβούλιο συνεδριάζει τακτικά μια 
φορά το μήνα. Έκτακτα συνεδριάζει, όταν υπάρχει ανά¬ 
γκη, κατά την κρίση του Προέδρου, ή όταν το ζητήσουν 
εγγράφως, με αίτησή τους προς τον Πρόεδρο, τρία (3) 
τουλάχιστον μέλη του Διοικητικού Συμβουλίου για συ¬ 
γκεκριμένα θέματα, τα οποία πρέπει να αναφέρονται 
επί ποινή απαραδέκτου στην αίτηση. Ο Πρόεδρος, στην 
περίπτωση αυτή, υποχρεούται μέσα σε προθεσμία τριών 

(3) εργάσιμων ημερών από την υποβολή της αίτησης 
να ορίσει συνεδρίαση Διοικητικού Συμβουλίου με τα 
θέματα που αναγράφονται σε αυτή. Σε περίπτωση έλ¬ 
λειψης απαρτίας κατά την έκτακτη συνεδρίαση, τα υπό 
συζήτηση θέματα αναγράφονται πρώτα στην ημερήσια 
διάταξη της επόμενης τακτικής συνεδρίασης. 

2. Κάθε τακτική ή έκτακτη συνεδρίαση του Διοικητι¬ 
κού Συμβουλίου προϋποθέτει έγγραφη και ενυπόγραφη 
πρόσκληση του Προέδρου, στην οποία αναγράφονται 
επί ποινή απαραδέκτου η ημερομηνία, η ώρα, ο τόπος 
της συνεδρίασης και τα θέματα της ημερήσιας διάταξης, 
και η οποία κοινοποιείται απαραιτήτως σε όλα τα μέλη. Η 
κοινοποίηση της πρόσκλησης στα μέλη λαμβάνει χώρα 
δύο (2) τουλάχιστον εργάσιμες ημέρες πριν τη συνεδρί¬ 
αση. Σύντμηση της προθεσμίας αυτής επιτρέπεται μόνο 
σε περίπτωση επείγουσας ανάγκης, η οποία αιτιολογείται 
από τον Πρόεδρο ή τον Αντιπρόεδρο που τον αναπλη¬ 
ρώνει. Λήψη αποφάσεων για θέματα που δεν περιλαμ¬ 
βάνονται στην ημερήσια διάταξη επιτρέπεται μόνον 
εφόσον παρίστανται ή αντιπροσωπεύονται άλατα μέλη 
του Διοικητικού Συμβουλίου και κανένα δεν αντιλέγει. 

3. Αν μέλος του Διοικητικού Συμβουλίου κωλύεται να 
παραστεί σε συνεδρίαση, οφείλει να ειδοποιεί τον Πρό¬ 
εδρο, χωρίς υπαίτια καθυστέρηση, προκειμένου να ει¬ 
δοποιηθεί ο αναπληρωτής του, διαφορετικά θεωρείται 
αδικαιολογήτως απών. Αδικαιολόγητη απουσία μέλους 
Διοικητικού Συμβουλίου από τρεις (3) ή δικαιολογημένη 
απουσία από δέκα (10) διαδοχικές τακτικές συνεδριάσεις 
του Διοικητικού Συμβουλίου, θεωρείται ότι εμπίπτει στην 
έννοια του μόνιμου κωλύματος του άρθρου ΙΟπαρ. 5 του 
παρόντος και επέρχονται οι προβλεπόμενες στο άρθρο 
αυτό συνέπειες. 

4. Το Διοικητικό Συμβούλιο βρίσκεται σε απαρτία, όταν 
παρευρίσκονται σε αυτό τουλάχιστο τέσσερα (4) μέλη του. 

5. Οι αποφάσεις του Διοικητικού Συμβουλίου λαμ- 
βάνονται με σχετική πλειοψηφία των παρισταμένων 
μελών. Σε περίπτωση ισοψηφίας υπερισχύει η ψήφος 
του Προέδρου. Η λήψη των αποφάσεων του Διοικητικού 
Συμβουλίου γίνεται με φανερή ψηφοφορία, εκτός αν εκ 
των προτέρων αποφασίσει το Διοικητικό Συμβούλιο ότι 
η ψηφοφορία είναι μυστική. 

6. Σε όλες τις τακτικές ή έκτακτες συνεδριάσεις του 
Διοικητικού Συμβουλίου τηρούνται πρακτικά σε ειδικό 
βιβλίο, τα οποία υπογράφονται την ημέρα της συνεδρί¬ 
ασης ή το αργότερο πριν από την επόμενη συνεδρίαση. 
Η μαγνητοφώνηση επιτρέπεται, εφόσον υπάρχει αίτημα 
από ένα τουλάχιστον μέλος του Διοικητικού Συμβουλίου. 

7. Λοιπά θέματα διοίκησης του ΤΕΑ - Υ.Π.Α., που αφο¬ 
ρούν στις συνεδριάσεις, αποφάσεις, πρακτικά ή στην 
εκπροσώπηση του, στις αρμοδιότητες για την εσωτερική 
του λειτουργία, στα σχετικά με τη διοίκηση λειτουργικά 
έξοδα, στις άδειες διευκολύνσεων των μελών της διοί¬ 
κησης κ.λπ., καθορίζονται περαιτέρω στον Εσωτερικό 
Κανονισμό Λειτουργίας του ΤΕΑ - Υ.Π.Α. 

Άρθρο 13 

Ευθύνη Μελών του Διοικητικού Συμβουλίου 

1 .Τα μέλη του Διοικητικού Συμβουλίου υποχρεούνται 
να επιδεικνύουν κάθε επιμέλεια και εντιμότητα. Ευθύνο- 
νται έναντι του ΤΕΑ - Υ.Π.Α. για κάθε πταίσμα τους κατά τη 
διοίκηση των υποθέσεών του. Τα μέλη του Διοικητικού 


Συμβουλίου δεν αναλαμβάνουν ευθύνη για αποφάσεις 
που λήφθηκαν σε συνεδρίαση που δεν παραστάθηκαν ή 
δεν αντιπροσωπεύθηκαν ή παραστάθηκαν και διαφώνη¬ 
σαν, εφόσον η διαφωνία τους καταγράφηκε στα σχετικά 
πρακτικά συνεδρίασης του Διοικητικού Συμβουλίου. 

2. Για τις εξωσυμβατικές αξιώσεις του ΤΕΑ - Υ.Π.Α. ισχύ¬ 
ουν οι σχετικές διατάξεις περί παραγραφής του Αστικού 
Κώδικα. 

3. Αν μέλος του Διοικητικού Συμβουλίου ζημίωσε το 
ΤΕΑ -Υ.Π.Α. με δόλο ή βαριά αμέλεια, το Διοικητικό Συμ¬ 
βούλιο υποχρεούται να ασκήσει τις αξιώσεις του ΤΕΑ - 
Υ.Π.Α. κατά τούτου. Αν μέλος του Διοικητικού Συμβουλί¬ 
ου ζημίωσε το ΤΕΑ - Υ.Π.Α. από ελαφρά αμέλεια, το Διοι¬ 
κητικό Συμβουλίου δύναται να ασκήσει τις αξιώσεις του 
ΤΕΑ. Ύ.Π.Α. κατά τούτου, υποχρεούται δε στην άσκηση 
των αξιώσεων κατά του μέλους, εφόσον το ζητήσουν 
εγγράφως, με αίτηση τους προς τον Πρόεδρο, τρία (3) 
τουλάχιστο μέλη του Διοικητικού Συμβουλίου. 

Άρθρο 14 

Αρμοδιότητες Διοικητικού Συμβουλίου 

1. Στη γενική αρμοδιότητα του Διοικητικού Συμβου¬ 
λίου του ΤΕΑ -Υ.Π.Α. υπάγεται κάθε θέμα διοίκησης, 
εποπτείας, ελέγχου και διαχείρισης αυτού, είτε ρητά 
αναφέρεται στον ισχύοντα κάθε φορά Νόμο, είτε όχι, 
εκτός εκείνων των θεμάτων που έχουν ανατεθεί, στην 
ειδική αρμοδιότητα άλλου οργάνου, από τον Εσωτερικό 
Κανονισμό Λειτουργίας του ΤΕΑ - Υ.Π.Α. ή τον νόμο. 

2. Η διοίκηση και διαχείριση του ΤΕΑ - Υ.Π.Α. υπόκειται 
στην εξουσία του Διοικητικού του Συμβουλίου, στο πλαί¬ 
σιο των αρμοδιοτήτων και εξουσιών που ορίζονται από το 
καταστατικό και τον Εσωτερικό Κανονισμό Λειτουργίας. 
Το Διοικητικό Συμβούλιο είναι επίσης αρμόδιο για τη δια¬ 
χείριση των προσόδων και της περιουσίας του ΤΕΑ -Υ.Π.Α. 

3. Το Διοικητικό Συμβούλιο έχει ενδεικτικά τις ακόλου¬ 
θες αρμοδιότητες: 

ί. Μεριμνά για το σχηματισμό του Ειδικού 

Αποθεματικού Λειτουργίας καιτωνΤεχνικών Αποθεμά¬ 
των που αφορούν υποχρεώσεις του ΤΕΑ - Υ.Π.Α. προς τα 
ασφαλισμένα μέλη και την κάλυψη τους με ασφαλιστική 
τοποθέτηση. 

ϋ. Αποφασίζει για την εγγραφή και διαγραφή των με¬ 
λών του ΤΕΑ - Υ.Π.Α. 

ίϋ. Αποφασίζει ομόφωνα για τη μεταβολή και αναπρο¬ 
σαρμογή των εισφορών, σύμφωνα με τα οριζόμενα στο 
άρθρο 24 του παρόντος μετά από σύμφωνη γνώμη της 
Εθνικής Αναλογιστικής Αρχής. 

ίν. Κρίνει για την τυχόν αδυναμία καταβολής εισφορών. 

ν. Προβαίνει σε όχληση των μελών που δεν καταβάλ¬ 
λουν την εισφορά, ενημερώνοντας τα για τις συνέπειες 
της μη καταβολής αυτής. 

νί. Απονέμει την συνταξιοδοτική παροχή στους ασφα¬ 
λισμένους του ΤΕΑ - Υ.Π.Α. κατά τα οριζόμενα στο άρθρο 
23 του παρόντος. 

νίί. Αποφασίζει ως προς τα ειδικότερα θέματα, που 
αφορούν τη μεταφορά των δικαιωμάτων των μελών 
του ΤΕΑ - Υ.Π.Α. και παρέχει στα μέλη του κάθε αναγκαία 
πληροφορία. 

νϋί. Αποφασίζει τη μεταφορά των δικαιωμάτων των 
μελών του ΤΕΑ. - Υ.Π.Α. σύμφωνα με το νόμο και τις εκά- 
στοτε ισχύουσες υπουργικές αποφάσεις. 

ιχ. Συντάσσει κάθε χρόνο τον προϋπολογισμό της νέας 
οικονομικής χρήσης, αναφέροντας με λεπτομέρειες κατ' 
είδος τα έσοδα και τις δαπάνες. 

χ. Συντάσσει κάθε τρία τουλάχιστον χρόνια μελέτες για 
τη σχέση των υποχρεώσεων του ΤΕΑ - Υ.Π.Α. και των πε¬ 
ριουσιακών στοιχείων, που καλύπτουν τις υποχρεώσεις 
αυτές καθώς και τη δήλωση αρχών επενδυτικής πολιτι¬ 
κής σύμφωνα με την κείμενη νομοθεσία.. 

χί. Συντάσσει κάθε χρόνο και εγκρίνει τον ισολογισμό 
και τους λογαριασμούς αποτελεσμάτων χρήσεων. 

χϋ. Ελέγχει την περιουσία του ΤΕΑ - Υ.Π.Α. και λαμβάνει 
κάθε αναγκαίο συντηρητικό μέτρο για την προστασία της. 

χίϋ. Υποβάλλει ετησίως στις αρμόδιες αρχέςτα έγγρα¬ 
φα και τα στοιχεία που προβλέπονται από την εκάστοτε 
ισχύουσα εθνική νομοθεσία. 

χίν. Χορηγεί μια φορά τουλάχιστο κάθε έτος, με δαπά¬ 
νη του ΤΕΑ - Υ.Π.Α., βεβαίωση στα μέλη του για τις κατα- 
βληθείσες εισφορές και τα δικαιώματά τους για παροχές. 

χν. Αποφασίζει για τη χρήση των περιουσιακών στοι¬ 
χείων που αφορούν το Ειδικό Αποθεματικό Λειτουργίας 
του ΤΕΑ - Υ.Π.Α. και για την τυχόν αφαίρεση του πλεονά- 
ζοντος μέρους του Αποθεματικού αυτού και τη μεταφο¬ 
ρά του στα περιουσιακά στοιχεία που αντιστοιχούν στα 
Τεχνικά Αποθέματα με τη σύμφωνη γνώμη της Εθνικής 
Αναλογιστικής Αρχής. 

χνί. Ασκεί τις αξιώσεις του ΤΕΑ - Υ.Π.Α. κατά του μέλους 
του Διοικητικού Συμβουλίου ή τρίτων προσώπων που 
το ζημίωσαν. 

χνϋ. Επιβάλλει πειθαρχικές κυρώσεις κατά μελών του 
ΤΕΑ -Υ.Π.Α. 

χνίϋ. Διορίζει ορκωτούς ελεγκτές, στους οποίους ανα¬ 
θέτει τον έλεγχο των ετήσιων οικονομικών καταστάσεων 
του ΤΕΑ -Υ.Π.Α. 

χίχ. Προσλαμβάνει τον Διευθυντή του ΤΕΑ - Υ.Π.Α, προ¬ 
σλαμβάνει και απολύει το προσωπικό του ΤΕΑ Ύ.Π.Α., 
προσλαμβάνει οικονομικούς συμβούλους, αναλογιστές, 
λογιστές, φοροτεχνικούς, τεχνικούς συμβούλους κ.λπ. 
Επίσης εξουσιοδοτεί με πράξη του τους εκπροσώπους 
του ΤΕΑ - Υ.Π.Α., αναθέτοντας τους ειδικές αρμοδιότητες. 

χχ. Αναθέτει την εκτέλεση έργων, εκπόνηση μελετών 
και παροχή υπηρεσιών σε τρίτους, σύμφωνα με διαδι¬ 
κασία που προβλέπεται στον Εσωτερικό Κανονισμό Λει¬ 
τουργίας του ΤΕΑ - Υ.Π.Α. 

χχί. Διορίζει τον νομικό σύμβουλο του ΤΕΑ - Υ.Π.Α. και 
πληρεξούσιους δικηγόρους, εφόσον τούτο απαιτείται 
κατά περίπτωση. 

χχϋ. Ορίζει και παύει διαχειριστές και θεματοφύλακες 
φορείς που παρέχουν εξωτερικές υπηρεσίες στο ΤΕΑ - 
Υ.Π.Α. (ουΐΒουιτίης), σύμφωνα με διαδικασία που προ- 
βλέπεται στον Εσωτερικό Κανονισμό Λειτουργίας του 
ΤΕΑ - Υ.Π.Α. 

χχίίί.Μεριμνά για την ορθή διακυβέρνηση του ΤΕΑ - 
Υ.Π.Α. 

χχίν. Καθορίζει με απόφαση του τα απαραίτητα δικαιο- 
λογητικά για την εγγραφή των μελών στο ΤΕΑ -Υ.Π.Α., τον 
τύπο του απογραφικού δελτίου και τα δικαιολογητικά για 
την απονομή των παροχών. 

χχν. Αποφασίζει την τροποποίηση ή τη συμπλήρωση 
των διατάξεων του καταστατικού και του Εσωτερικού 
Κανονισμού Λειτουργίας του ΤΕΑ - Υ.Π.Α. 


χχνί. Αποφασίζει και λαμβάνει κάθε μέτρο για την κα¬ 
λύτερη και προσφερότερη εκπλήρωση των σκοπών του 
ΤΕΑ - Υ.Π.Α. 

χχνίί. Φροντίζει για την κανονική είσπραξη των πόρων 
του ΤΕΑ - Υ.Π.Α. 

χχνίίί. Ορίζει μέλη της Επενδυτικής Επιτροπής και 
τους τυχόν αναπληρωτές τους, αφού ληφθούν υπόψη 
τα προσόντα που ορίζονται από την κείμενη νομοθεσία. 
Τα μέλη υπόκεινται σε αξιολόγηση από την Επιτροπή 
Κεφαλαιαγοράς. Η Επενδυτική Επιτροπή ενεργεί με βάση 
τα οριζόμενα στον σχετικό κανονισμό λειτουργίας της. 

χχίχ. Αποφασίζει για την τοποθέτηση-επένδυση των 
κεφαλαίων του ΤΕΑ - Υ.Π.Α. μετά την εισήγηση της Επεν¬ 
δυτικής Επιτροπής. 

XXX. Αποφασίζει για κάθε αμφισβήτηση ως προς την 
ερμηνεία του παρόντος και του Εσωτερικού Κανονισμού 
Λειτουργίας του ΤΕΑ - Υ.Π.Α., καθώς και για κάθε ανα¬ 
γκαία λεπτομέρεια εσωτερικής φύσης που δεν προβλέ- 
πεται από αυτά. 

χχχί. Αποφασίζει την αγορά, εκποίηση και υποθήκευση 
περιουσιακών στοιχείων του ΤΕΑ - Υ.Π.Α. μετά την εισή¬ 
γηση της Επενδυτικής Επιτροπής. 

χχχϋ. Αποφασίζει για δικαστικό ή εξώδικο συμβιβασμό 
και παραίτηση από δικόγραφο ή δικαίωμα. 

χχχίίί. Αποφασίζει για την ενοποίηση του ΤΕΑ -Υ.Π.Α. 
με άλλα ομοειδή Ταμεία, σύμφωνα με το άρθρο 31 του 
παρόντος. 

χχχίν. Αποφασίζει για τη συνεργασία του ΤΕΑ-Υ.Π.Α. με 
άλλα ομοειδή Ταμεία ή και ομοσπονδίες ομοειδών Τα¬ 
μείων, σε επιχειρησιακό, κλαδικό ή άλλο επίπεδο, καθώς 
και για τη συμμετοχή του ΤΕΑ - Υ.Π.Α. σε ομοσπονδίες 
ομοειδών Ταμείων, κατά τα οριζόμενα στο άρθρο 32 του 
παρόντος. 

χχχν. Αποφασίζει για τη διάλυση του ΤΕΑ -Υ.Π.Α. σύμ¬ 
φωνα με το άρθρο 33 του παρόντος. 

χχχνί. Αποφασίζει για τη μεταφορά της άσκησης μέ¬ 
ρους των αρμοδιοτήτων του σε Επιτροπές, σε μέλη του 
Διοικητικού Συμβουλίου, στο Διευθυντή τουΤΕΑ - Υ.Π.Α. 
ή σε υπαλλήλους του ΤΕΑ - Υ.Π.Α. 

χχχνϋ. Καθορίζει με απόφαση του τις αμοιβές του 
Προέδρου και των μελών του Διοικητικού Συμβουλίου, 
καθώς και τις αμοιβές των μελών των διαφόρων επιτρο¬ 
πών που συστήνει. 

Άρθρο 15 

Αρμοδιότητες Προέδρου 
του Διοικητικού Συμβουλίου 
Ο Πρόεδρος του Διοικητικού Συμβουλίου έχει τις κά¬ 
τωθι αρμοδιότητες: 

ί. Εκπροσωπεί το ΤΕΑ -Υ.Π.Α. ενώπιον κάθε δημόσιας, 
διοικητικής και δικαστικής, εισαγγελικής αρχής ή δικα¬ 
στηρίου κάθε βαθμού και δικαιοδοσίας, συμπεριλαμ¬ 
βανομένου του Αρείου Πάγου και του Συμβουλίου Επι¬ 
κράτειας, καθώς και σε όλες τις σχέσεις και συναλλαγές 
του με οποιοδήποτε τρίτο φυσικό ή νομικό πρόσωπο. 

ϋ. Εκπροσωπεί το ΤΕΑ -Υ.Π.Α. ως προς τις έξω σχέσεις 
του, ειδικά όμως, για την κατάθεση αίτησης ακυρώσεως 
στο Συμβούλιο της Επικράτειας ή αγωγής στα Πολιτικά 
Δικαστήρια ή σχετικού δικογράφου έγκλησης, μήνυσης 
ή μηνυτήριας αναφοράς στις Εισαγγελίες και στα Ποι- 

νικά Δικαστήρια, καθώς επίσης και για παραίτηση από 
το σχετικό δικόγραφο ή δικαίωμα, απαιτείται η προη¬ 
γούμενη συγκατάθεση του Διοικητικού Συμβουλίου. Ο 
παραπάνω περιορισμός κάμπτεται σε επείγουσες κατά 
την κρίση του Προέδρου περιπτώσεις, όπως και ο διο¬ 
ρισμός δικηγόρου τουΤΕΑ -Υ.Π.Α., οπότε αρκεί η έκτων 
υστέρων εντός εύλογου χρονικού διαστήματος έγκριση 
των πράξεων και ενεργειών του Προέδρου με απόφαση 
του Διοικητικού Συμβουλίου. Με την επιφύλαξη των δια¬ 
τάξεων του άρθρου 13 του παρόντος, περί της ευθύνης 
των Μελών του Διοικητικού Συμβουλίου, η κρίση του 
Διοικητικού Συμβουλίου, για το εάν ο Πρόεδρος έπραξε 
σύμφωνα με τα συμφέροντα του ΤΕΑ Ύ.Π.Α., δεν επη¬ 
ρεάζει την εγκυρότητα των γενομένων πράξεων του, 
οι οποίες σε κάθε περίπτωση δεσμεύουν νομικά το ΤΕΑ 
-Υ.Π.Α. έναντι τρίτων, φυσικών ή νομικών προσώπων, 
καθώς και των υπηρεσιών και διοικητικών, δικαστικών 
και εισαγγελικών αρχών του Δημοσίου, εκτός εάν αυτές 
ακυρωθούν με αμετάκλητη δικαστική απόφαση. 

ίϋ. Συγκαλεί το Διοικητικό Συμβούλιο, προεδρεύει των 
συνεδριάσεων και ελέγχει την σύνταξη των πρακτικών. 

ίν. Ορίζει τις συνεδριάσεις του Διοικητικού Συμβουλίου 
μετά από έγγραφη αίτηση τριών τουλάχιστο μελών του 
για τα συγκεκριμένα θέματα που αναφέρονται σε αυτή. 

ν. Ορίζει τα θέματα της ημερήσιας διάταξης, αφού 
λάβει υπόψη τις απόψεις και των υπολοίπων μελών του 
Διοικητικού Συμβουλίου. 

Άρθρο 16 

ΔιευθυντήςΤΕΑ - Υ.Π.Α. 

Ο Διευθυντής του ΤΕΑ -Υ.Π.Α. προσλαμβάνεται με από¬ 
φαση του Διοικητικού Συμβουλίου παρακολουθεί, κατευ¬ 
θύνει, επιβλέπει και εποπτεύει τη ομαλή λειτουργία του 
ΤΕΑ -Υ.Π.Α. Παράλληλα, προΐσταται των υπηρεσιών του. Οι 
ειδικότερες αρμοδιότητέςτου καθορίζονται με αποφάσεις 
του Διοικητικού Συμβουλίου, όπως ειδικότερα προβλέπε- 
ται στον Εσωτερικό Κανονισμό Λειτουργίας τουΤΕΑ - Υ.Π.Α. 

ΚΕΦΑΛΑΙΟ 4 

Πόροι του ΤΕΑ - Υ.Π.Α. 

Άρθρο 17 

Πόροι 

Πόροι του ΤΕΑ Υ.Π.Α., είναι οι εξής: 
α) Τακτικές εισφορές των ασφαλισμένων μελών σύμ¬ 
φωνα με το άρθρο 19 του παρόντος. 

β) Αποδόσεις επενδύσεων των περιουσιακών στοιχεί¬ 
ων τουΤΕΑ -Υ.Π.Α. 

γ) Προαιρετικές περιοδικές εισφορέςτων ασφαλισμέ¬ 
νων μελών, σύμφωνα με το άρθρο 20 του παρόντος. 

δ) Ποσά των δικαιωμάτων εγγραφής που καταβάλλο¬ 
νται από τους ασφαλισμένους, σύμφωνα με το άρθρο 4 
παρ. 5 επ. του παρόντος. 

ε) Κάθε άλλο νόμιμο έσοδο, όπως ενδεικτικά δωρεές, 
χρηματοδότηση από τον Ευρωπαϊκό Οργανισμό για την 
Ασφάλεια της Αεροναυτιλίας (ΕΙΙΚΟΈΟΝΤΗΟΙ). Ο τρόπος 
διανομής ανά ασφαλισμένο μέλος ορίζεται σε τεχνικό 
σημείωμα μετά η σύμφωνη γνώμη της Εθνικής Αναλο- 
γιστικής Αρχής, το οποίο και αποτελεί παράρτημα του 
Εσωτερικού Κανονισμού Λειτουργίας, 
στ) Έκτακτες εισφορές ασφαλισμένων μελών. 


ΚΕΦΑΛΑΙΟ 5 

Συνταξιοδοτικός Λογαριασμός Εφάπαξ 

Άρθρο 18 

Κλάδος Συνταξιοδοτικών Παροχών 

Στον κλάδο συνταξιοδοτικών παροχών χορηγούνται 
παροχές σε χρήμα που καταβάλλονται εφάπαξ στα ασφα¬ 
λισμένα μέλη. Εφαρμόζεται κεφαλαιοποιητικό σύστημα 
προκαθορισμένης εισφοράς και του ύψους της εφάπαξ 
παροχής. Το ύψος της εφάπαξ παροχής δεν είναι εγγυη¬ 
μένο, ούτε το ύψος της επενδυτικής απόδοσης, ούτε το 
ύψος των επενδυτικών εξόδων. Με βάση τα παραπάνω 
ως εφάπαξ παροχή που δικαιούται κάθε ασφαλισμένο 
μέλος, ορίζεται το σύνολο του ατομικού του λογαρια¬ 
σμού κατ'άρθρο 22, όπως αυτό έχει διαμορφωθεί κατά 
τη χρονική στιγμή της απονομής της εφάπαξ παροχής. 

Άρθρο 19 

Τακτικές εισφορές 

1. Οι τακτικές εισφορές υπολογίζονται μηνιαίως στο 
ποσό των δέκα πέντε (15) ευρώ ανά ασφαλισμένο μέ¬ 
λος του ΤΕΑ - Υ.Π.Α. και προκαταβάλλονται κάθε μήνα. 
Από το ανωτέρω ποσό τα δώδεκα (12) ευρώ αφορούν 
κάλυψη λειτουργικών εξόδων και τα τρία (3) ευρώ πι¬ 
στώνονται σε ατομικό λογαριασμό, που δημιουργείται 
για κάθε ασφαλισμένο μέλος ξεχωριστά σύμφωνα με 
το άρθρο 22. 

2. Τα ασφαλισμένα μέλη εξουσιοδοτούν ανέκκλητα 
τον εργοδότη τους Υ.Π.Α. να παρακρατεί από τις τακτικές 
μηνιαίες αποδοχές τους το ποσό των τακτικών εισφορών, 
που τους αναλογεί καινά το αποδίδει την ημερομηνία 
καταβολής των μηνιαίων αποδοχών τους στοΤΕΑ - Υ.Π.Α. 

Άρθρο 20 

Προαιρετικές περιοδικές εισφορές 

Κάθε ασφαλισμένο μέλος δικαιούται να καταβάλλει 
προαιρετικές περιοδικές εισφορές δηλώνοντας προς το 
ΤΕΑ - Υ.Π.Α. στην αρχή κάθε ημερολογιακού έτους το 
πρόσθετο ποσό που επιθυμεί να καταβάλλει μηνιαίως, με 
τον περιορισμό ότι αυτό δεν ξεπερνά το 20% των τακτι¬ 
κών του αποδοχών, και εξουσιοδοτώντας τον εργοδότη 
του να το παρακρατούν από τις τακτικές αποδοχές του 
και να το αποδίδουν στο ΤΕΑ - Υ.Π.Α. εντός προθεσμίας 
που θέτει το Διοικητικό Συμβούλιο. Σε περίπτωση δια¬ 
κοπής της μισθοδοσίας λόγω άδειας άνευ αποδοχών ή 
μακροχρόνιας ασθένειας διατηρείται το δικαίωμα πρό¬ 
σθετων προαιρετικών εισφορών που δεν ξεπερνούν το 
20% των τελευταίων τακτικών μηνιαίων αποδοχών του 
ασφαλισμένου μέλους. 

Άρθρο 21 

Ειδικό Αποθεματικό Λειτουργίας 

1. Το αποθεματικό αυτό προορίζεται για να καλύπτει 
τα λειτουργικά έξοδα τουΤΕΑ - Υ.Π.Α. και τη χρηματοδό¬ 
τηση εκσυγχρονισμού των υπηρεσιών του.Το Διοικητικό 
Συμβούλιο αποφασίζει για τις λειτουργικές δαπάνες που 
καλύπτονται από το αποθεματικό αυτό. 

2. Το Ειδικό Αποθεματικό Λειτουργίας χρηματοδοτείται 
με τα ποσά των δικαιωμάτων εγγραφής των ασφαλισμέ¬ 
νων μελών, με τα δώδεκα (12) ευρώ από τις τακτικές μη¬ 
νιαίες εισφορές των ασφαλισμένων μελών, τις αποδόσεις 

που προκύπτουν από την επένδυση των περιουσιακών 
στοιχείων του αποθεματικού Λειτουργίας και κάθε άλλο 
νόμιμο έσοδο, όπως αυτό ορίζεται στο παράρτημα του 
Εσωτερικού Κανονισμού Λειτουργίας του ΤΕΑ - Υ.Π.Α. 

3. Αν μετά από σχετική εκτίμηση του Διοικητικού Συμ¬ 
βουλίου διαπιστωθεί ότι το αποθεματικό αυτό πλεονάζει, 
τότε αφαιρείται το πλεονάζον μέρος του ειδικού Αποθε- 
ματικού Λειτουργίας και μεταφέρεται στα περιουσιακά 
στοιχεία που καλύπτουν τεχνικά αποθέματα ή δύναται 
να διατεθεί για την κάλυψη άλλων παροχών υγείας 
(π.χ. ομαδικό νοσοκομειακό συμβόλαιο) με απόφαση του 
Διοικητικού Συμβουλίου κατόπιν έγκρισης του Υπουρ¬ 
γείου Εργασίας, Κοινωνικής Ασφάλισης και Κοινωνικής 
Αλληλεγγύης μετά από σύμφωνη γνώμη της Εθνικής 
Αναλογιστικής Αρχής. 

Άρθρο 22 

Ατομικός Λογαριασμός Συνταξιοδοτικών 

Εφάπαξ Παροχών 

1. Για καθένα από τα ασφαλισμένα μέλη του ΤΕΑ - 
Υ.Π.Α. δημιουργείται Ατομικός Λογαριασμός Συνταξιο- 
δοτικών Εφάπαξ Παροχών, ο οποίος, χάριν συντομίας, 
αποκαλείται «ο Λογαριασμός» και τροφοδοτείται με τα 
τρία (3) ευρώ από την τακτική μηνιαία εισφορά, τις προ¬ 
αιρετικές και έκτακτες εισφορές και το νόμιμα έσοδα της 
παραγράφου ε του άρθρου 17 του παρόντος, τα έσοδα 
επενδύσεων, που αφορούν τις προαναφερθείσες εισφο¬ 
ρές και μειώνεται κατά τα αναλογούντα έξοδα. 

2. Ο Λογαριασμός ρευστοποιείται, όταν πρόκειται να 
καταβληθεί η εφάπαξ παροχή. Σε κάθε περίπτωση το 
ποσό της παροχής που δικαιούται το ασφαλισμένο μέλος 
είναι το υπόλοιπο του Λογαριασμού του. 

Άρθρο 23 

Προϋποθέσεις Χορήγησης 

Συνταξιοδοτικής Παροχής 

1. Κάθε ασφαλισμένο μέλος του ΤΕΑ - Υ.Π.Α. δικαιούται 
να λάβει την εφάπαξ συνταξιοδοτική παροχή του, εφό¬ 
σον συντρέχει στο πρόσωπο του οποιαδήποτε από τις 
ακόλουθες προϋποθέσεις: 

α) αποχώρηση από τον εργοδότη λόγω κανονικής συ- 
νταξιοδότησης γήρατος με την συμπλήρωση του προ- 
βλεπόμενου από το νόμο ορίου ηλικίας υπό τον απαρά¬ 
βατο όρο προϋπηρεσίας του στην Υ.Π.Α. για τουλάχιστον 
δεκαπέντε (15) συνεχή έτη, 

β) ανικανότητα για εργασία και δικαίωμα σύνταξης 
αναπηρίας από το φορέα κοινωνικής ασφάλισης που 
υπάγεται, 

γ) θάνατος του ασφαλισμένου, οπότε η παροχή απο¬ 
δίδεται στη/στο σύζυγο αυτού/ής και στα τέκνα του, 
εφόσον υπάρχουν, και επικουρικά στους νόμιμους κλη¬ 
ρονόμους του, 

δ) αποχώρηση από το ΤΕΑ - Υ.Π.Α. για άλλη αιτία, εκτός 
των ανωτέρω, και με την προϋπόθεση της συμμετοχής 
του στο Ταμείο τουλάχιστον για δέκα πέντε (15) συνεχή 
έτη και με τουλάχιστον δεκαπέντε (15) συνεχή έτη προϋ¬ 
πηρεσίας στην Υ.Π.Α. Ως συμμετοχή στοΤαμείο νοείται η 
παρέλευση δεκαπενταετίας από την εγγραφή του σε αυτό. 

2. Η εφάπαξ παροχή ούτε εκχωρείται, ούτε κατάσχεται, 
κάθε δε εκχώρηση ή κατάσχεσή της είναι αυτοδικαίως άκυ¬ 
ρη, με την επιφύλαξη των υπέρ του Δημοσίου διατάξεων. 


3. Ασφαλισμένο μέλος που κάνει χρήση του δικαιώμα¬ 
τος της παραγράφου 2 του άρθρου 7 του παρόντος κα¬ 
ταστατικού λαμβάνει την εφάπαξ παροχή του το χρόνο 
που συντρέχει στο πρόσωπο του οποιαδήποτε από τις 
προϋποθέσεις που ορίζονται στα σημεία α) μέχρι δ) της 
παραγράφου 1 του παρόντος άρθρου. 

4. Σε περίπτωση που δεν πληρούνται οι προϋποθέ¬ 
σεις των παραπάνω διατάξεων του παρόντος άρθρου, 
το ασφαλισμένο μέρος του ΤΕΑ - Υ.Π.Α. δικαιούται κατά 
τη συνταξιοδότηση του από τον Κύριο Φορέα Κοινω¬ 
νική Ασφάλισης να λάβει τις εισφορές που κατέβαλε ο 
ίδιος για τον «Λογαριασμό» του, συμπεριλαμβανομένων 
των αναλογούντων εσόδων επενδύσεων, που αφορούν 
τις προαναφερθείσες εισφορές και μειωμένων κατά τα 
αναλογούντα έξοδα. 

Άρθρο 24 

Μεταβολή και αναπροσαρμογή 

των εισφορών και παροχών 

Οι ασφαλιστικές εισφορές κι οι αντίστοιχες παροχές 
δύνανται να καθορίζονται ή/και να αναπροσαρμόζο¬ 
νται, όποτε τούτο κρίνεται απαραίτητο, με αιτιολογημένη 
απόφαση του Διοικητικού Συμβουλίου του Ταμείου και 
μετά από σύμφωνη γνώμη της Εθνικής Αναλογιστικής 
Αρχής. Η απόφαση του Διοικητικού Συμβουλίου τουΤα- 
μείου περί αναπροσαρμογής των ποσών των εισφορών 
και παροχών γνωστοποιείται στο Υπουργείο Εργασίας, 
Κοινωνικής Ασφάλισης και Κοινωνικής Αλληλεγγύης, 
στην Επιτροπή Κεφαλαιαγοράς καθώς και στα ασφαλι¬ 
σμένα μέλη του ΤΕΑ - ΥΠ.Α. 

ΚΕΦΑΛΑΙΟ 6 

Οικονομική διαχείριση - Λογιστική οργάνωση - 

Ασφαλιστική τοποθέτηση- Επενδύσεις 

Άρθρο 25 

Οικονομική διαχείριση 

1. Η οικονομική χρήση του ΤΕΑ - Υ.Π.Α. αρχίζει την 
1 η Ιανουάριου και λήγει την 31 η Δεκεμβρίου κάθε έτους. 
Κατ'εξαίρεση η πρώτη οικονομική χρήση αρχίζει με την 
έγκριση του καταστατικού του ΤΕΑ - Υ.Π.Α. από τον αρ¬ 
μόδιο Υπουργό και τη δημοσίευση του καταστατικού 
στην Εφημερίδα της Κυβερνήσεως. 

2. Οι εφαρμοστέες κατά την κείμενη νομοθεσία λογι¬ 
στικές μέθοδοι και τα βιβλία που τηρούνται καθορίζο¬ 
νται με απόφαση του Διοικητικού Συμβουλίου. 

3. Για κάθε οικονομική συναλλαγή το ΤΕΑ-Υ.Π.Α. νομι¬ 
μοποιείται και δεσμεύεται με τις υπογραφές των εκπρο¬ 
σώπων του που εξουσιοδοτούνται από το Διοικητικό 
Συμβούλιο, όπως ειδικότερα προβλέπεται στον Εσωτε¬ 
ρικό Κανονισμό Λειτουργίας του. 

4. Υποχρεωτικός έλεγχος του ΤΕΑ - Υ.Π.Α. από ορκω¬ 
τούς ελεγκτές διενεργείται μια φορά το χρόνο. Μπορεί 
όμως να διενεργηθεί και εκτάκτως έλεγχος από ορκω¬ 
τούς ελεγκτές κατά τη διάρκεια του οικονομικού έτους 
μετά από σχετική απόφαση του Διοικητικού Συμβουλίου, 
όπως ειδικότερα προβλέπεται στον Εσωτερικό Κανονι¬ 
σμό Λειτουργίας. 

5. Με απόφαση του Διοικητικού Συμβουλίου τουΤΕΑ - 
Υ.Π.Α. ορίζονται διαχειριστές, θεματοφύλακες κ.λπ. φο- 

ρείς που παρέχουν εξωτερικές υπηρεσίες (ουΐεουι-αηι^), 
είτε στην Ελλάδα είτε σε άλλο κράτος. 

Άρθρο 26 

Λογιστική οργάνωση 

Κάθε θέμα που αφορά την τήρηση λογιστικών βιβλίων 
και γενικότερα τη λογιστική οργάνωση του ΤΕΑ - Υ.Π.Α. 
ρυθμίζεται στον Εσωτερικό Κανονισμό Λειτουργίας. 

Άρθρο 27 

Τεχνικά Αποθέματα - Περιθώρια Φερεγγυότητας- 

Επενδύσεις 

Για τα θέματα αυτά το ΤΕΑ - Υ.Π.Α. εφαρμόζει την κεί¬ 
μενη νομοθεσία. 

ΚΕΦΑΛΑΙΟ 7 

Αντασφάλιση και Διαδοχική ασφάλιση 

Άρθρο 28 

Αντασφάλιση 

Δεν υπάρχει ανάγκη αντασφάλισης. 

Άρθρο 29 

Διαδοχική Ασφάλιση 

Σε περίπτωση διαδοχικής ασφάλισης σε περισσότερα 
Ταμεία Επαγγελματικής Ασφάλισης της Ελλάδας ή κρα¬ 
τών μελών της Ευρωπαϊκής Ένωσης, εφαρμόζονται οι 
διατάξεις του άρθρου 7, παρ. 10 και 11 του ν. 3029/2002 
(ΑΊ60), όπωςεκάστοτε ισχύουν, των κατ'εξουσιοδότηση 
του ανωτέρω νόμου υπουργικών αποφάσεων περί δια¬ 
δοχικής ασφάλισης στα Ταμεία Επαγγελματικής Ασφά¬ 
λισης, καθώς και των γενικότερων νόμων και οδηγιών ή 
κανονισμών της Ευρωπαϊκής Ένωσης, όπως εκάστοτε 
ενσωματώνονται στην ελληνική έννομη τάξη. 

ΚΕΦΑΛΑΙΟ 8 

Τροποποιήσεις καταστατικού 

Άρθρο 30 

Τροποποίηση καταστατικού 

Η τροποποίηση του παρόντος καταστατικού επιτρέ¬ 
πεται με απόφαση του Διοικητικού Συμβουλίου που 
λαμβάνεται κατά πλειοψηφία 5/7 των μελών αυτού και 
με κατάρτιση σχετικού συμβολαιογραφικού εγγράφου, 
τηρουμένων και των λοιπών διαδικαστικών προϋποθέ¬ 
σεων που ο νόμος προβλέπει για την ίδρυση ΤΕΑ -Υ.Π.Α. 

Άρθρο 31 

Ενοποίηση 

1. Με απόφαση του Διοικητικού Συμβουλίου, που 
λαμβάνεται κατά πλειοψηφία 5/7 των μελών αυτού και 
με κατάρτιση σχετικού συμβολαιογραφικού εγγράφου, 
επιτρέπεται η ενοποίηση του ΤΕΑ -Υ.Π.Α. με άλλα ομοειδή 
Ταμεία που λειτουργούν στην Ελλάδα ή σε άλλο κράτος 
και εφόσον τούτο κρίνεται σκόπιμο για την προάσπιση 
και επίτευξη των στόχων του και την καλύτερη απόδοση 
της επενδυτικής του πολιτικής κατόπιν έγκρισης από τις 
αρμόδιες κρατικές αρχές.. 

2. Η ενοποίηση συντελείται μετά από καταχώριση του 
νέου καταστατικού στο σχετικό Μητρώο του Υπουργεί¬ 
ου Εργασίας, Κοινωνικής Ασφάλισης και Κοινωνικής Αλ¬ 


ληλεγγύης, όπως ο νόμος ορίζει. Από την καταχώριση 
αυτή το νέο ΤΕΑ υπεισέρχεται σε όλα τα δικαιώματα και 
τις υποχρεώσεις των Ταμείων που συγχωνεύτηκαν. Οι 
εκκρεμείς δίκες συνεχίζονται από το νέο Ταμείο χωρίς 
διακοπή. 

Άρθρο 32 

Συνεργασία ή συμμετοχή σε Ομοσπονδίες 

1. Με απόφαση του Διοικητικού Συμβουλίου, που λαμ- 
βάνεται κατά πλειοψηφία 5/7 των μελών του, επιτρέπεται 
η συνεργασία τουΤΕΑ - Υ.Π.Α. με άλλα ομοειδή Ταμεία ή 
και Ομοσπονδίες ομοειδών Ταμείων, σε επιχειρησιακό, 
κλαδικό ή άλλο επίπεδο, της ημεδαπής ή της αλλοδαπής, 
εφόσον τούτο κρίνεται σκόπιμο για την επίτευξη των 
στόχων του ΤΕΑ Υ.Π.Α. και την καλύτερη απόδοση της 
επενδυτικής του πολιτικής. 

2. Με τους ίδιους όρους είναι δυνατή η συμμετοχή 
τουΤΕΑ Υ.Π.Α. σε Ομοσπονδίες ομοειδών Ταμείων, στην 
ημεδαπή ή στην αλλοδαπή, ως και η πρωτοβουλία σύ¬ 
στασης αντίστοιχης Ομοσπονδίας Ταμείων Επαγγελμα¬ 
τικής Ασφάλισης. 

ΚΕΦΑΛΑΙΟ 9 

Διάλυση - Εκκαθάριση ΤΕΑ - Υ.Π.Α. 

Άρθρο 33 

Διάλυση 

Το ΤΕΑ - Υ.Π.Α. διαλύεται κατόπιν έγκρισης από τις αρ¬ 
μόδιες κρατικές αρχές: 

1. Στις περιπτώσεις που ορίζει ο νόμος. 

2. Με αιτιολογημένη απόφαση του Διοικητικού Συμ¬ 
βουλίου που λαμβάνεται κατά πλειοψηφία 6/7 των με¬ 
λών αυτού, όταν: 

α) διαπιστωθεί με αναλογιστική μελέτη ότι το ύψος 
των αποθεματικών του δεν μπορεί να καλύψει τις χρημα¬ 
τοοικονομικές υποχρεώσεις του έναντι των ασφαλισμέ¬ 
νων και δεν μπορεί να ληφθεί κανένα άλλο πρόσφορο 
μέτρο, με το οποίο να πιθανολογείται η κάλυψη αυτών 
των υποχρεώσεων, 

β) ο αριθμός των ασφαλισμένων του ΤΕΑ - Υ.Π.Α. μει¬ 
ωθεί κάτω των 100. 

Άρθρο 34 

Εκκαθάριση 

1. Τη λύση τουΤΕΑ - Υ.Π.Α. ακολουθεί η εκκαθάριση 
του. Σε περίπτωση διάλυσης το προϊόν της εκκαθάρισης 
διανέμεται ανάλογα με την ασφαλιστική προσδοκία στα 
ασφαλισμένα μέλη. 

2. Μέχρι να διοριστούν εκκαθαριστές, εκτελεί χρέη 
εκκαθαριστή ολόκληρο το Διοικητικό Συμβούλιο. Εκκα- 
θαριστές μπορούν να διοριστούν δύο (2) έως τέσσερα 
(4) μέλη του Διοικητικού Συμβουλίου που ασκούν όλες 
τις αρμοδιότητες, τις συναφείς προς τη διαδικασία και 
τον τρόπο της εκκαθάρισης. 

3.0 διορισμός των εκκαθαριστών συνεπάγεται αυτο¬ 
δικαίως την παύση εξουσίας των μελών του Διοικητικού 
Συμβουλίου. 

4. Οι εκκαθαριστές οφείλουν από την ανάληψη των 
καθηκόντων τους να ενεργήσουν απογραφή της περι¬ 
ουσίας του ΤΕΑ - Υ.Π.Α. και γενικότερα των απαιτήσεων 
και των υποχρεώσεών του, να συντάξουν ισολογισμό 

καινά προβούν σε κάθε απαραίτητη ενέργεια, μεριμνώ- 
ντας για την εφαρμογή του άρθρου 8 του ν. 3029/2002 
(Α' 160) και των σχετικών υπουργικών αποφάσεων. Εάν 
η εκκαθάριση διαρκεί περισσότερο από ένα (1) έτος οι 
εκκαθαριστές υποχρεούνται σε σύνταξη Ισολογισμού 
για κάθε έτος. Την ίδια υποχρέωση αναλαμβάνουν οι 
εκκαθαριστές και κατά τη λήξη της εκκαθάρισης. 

5. Ως προς τους εκκαθαριστές εφαρμόζονται ανάλογα 
οι διατάξεις για το Διοικητικό Συμβούλιο. Οι συζητήσεις 
και οι αποφάσεις των εκκαθαριστών καταχωρίζονται πε¬ 
ριληπτικά στο βιβλίο πρακτικών του Διοικητικού Συμ¬ 
βουλίου 

6. Οι εκκαθαριστές οφείλουν να προβούν σε άμεση και 
ακώλυτη περάτωση, των εκκρεμών υποθέσεων του ΤΕΑ - 
Υ.Π Λ., σε μετατροπή σε χρήμα της περιουσίας του ΤΕΑ - 
Υ.Π.Α., σε εξόφληση των χρεών του και σε είσπραξη των 
απαιτήσεων του. Μπορούν δε να ενεργήσουν και νέες 
πράξεις, εφόσον με αυτές εξυπηρετούνται η εκκαθάριση 
και το συμφέρον του ΤΕΑ - Υ.Π.Α. 

7. Σε περίπτωση που οι εκκαθαριστές προβούν σε εκ¬ 
ποίηση ακινήτων του ΤΕΑ - Υ.Π.Α., η τιμή πώλησης των 
ακινήτων καθορίζεται από την εκάστοτε ισχύουσα νο¬ 
μοθεσία για την αποτίμηση των ακινήτων. 

8. Από τη ρευστοποιηθείσα περιουσία τουΤΕΑ - Υ.Π.Α. 
μετά την αφαίρεση των εξόδων της εκκαθάρισης και των 
αμοιβών των εκκαθαριστών, ικανοποιούνται σύμμετρα 
και προνομιακά, κατά προτεραιότητα έναντι κάθε άλλου 
γενικού ή ειδικού προνομίου, τα ασφαλισμένα μέλη του 
ταμείου για τις απαιτήσεις τους, που απορρέουν από τη 
σχέση τους με το ταμείο, εκτός εάν ρητά ορίζει διαφο¬ 
ρετικά η νομοθεσία. Στην περίπτωση αυτή, το ύψος των 
αξιώσεων των ασφαλισμένων μελών καθορίζεται από 
την αξία των ατομικών Λογαριασμών τους, ανεξάρτητα 
από την πλήρωση των προϋποθέσεων του παρόντος 
κανονισμού. 

9. Το στάδιο της εκκαθάρισης δεν υπερβαίνει τα δύο 
(2) έτη, εκτός εάν προκόψει δικαστική διένεξη, οπότε 
δύναται να παραταθεί για άλλα δύο (2) επιπρόσθετα έτη. 

Άρθρο 35 

ΜΕΤΑΒΑΤΙΚΕΣ ΔΙΑΤΑΞΕΙΣ 
Προσωρινή Διοίκηση ΤΕΑ - Υ.Π.Α. 

Μέλη της προσωρινής διοίκησης του ΤΕΑ - Υ.Π.Α. ορί¬ 
ζονται οι κατωτέρω: 

1. Τοπούζας Αχίλλειος του Ιωάννη, Διευθυντής ΠΣΕΑ 
και Αναπλ. ΓΔΔΥ (Πρόεδρος ΤΕΑ) με αναπληρωτή τον 
Σημαντήρα Εμμανουήλ του Μιχαήλ, ΤμηματάρχηςΔΙ. 


2. Πλιάκας Γεώργιος του Ν ικολάου, Διευθυντής ΚΑΗΚ- 
με αναπληρωτή τον Σταυράκη Αγγελο του Αντωνίου, 
Τμηματάρχη ΣΠΟΑ. 

3. Ζαρκάδας Σεραφείμ του Ανδρέα, Διευθυντής Δ11, 
με αναπληρώτρια την Τζίγκου Ειρήνη του Ευαγγέλου, 
Τμηματάρχη Δ11. 

4. Αλεβιζόπουλος Βασίλειος του Λάμπρου, Πρόεδρος 
ΟΣΥΠΑ με αναπληρωτή τονΤριανταφύλλου Κωνσταντί¬ 
νο του Δημητρίου, Αντιπρόεδρο ΟΣΥΠΑ. 

5. Γκαβανόζης Σπυρίδων του Νικηφόρου, Διευθυντής 
Δ6 με αναπληρώτρια την Μανουσογιάννη Νίκη του Γε¬ 
ωργίου, Διευθύντρια ΔΤΣ. 

6. Χορταριά Χρυσούλα του Κωνσταντίνου, Διευθύ¬ 
ντρια ΑΕΚ με αναπληρώτρια την Τσιτώτα Σουλτάνα του 
Στέργιου, Τμηματάρχη Δ11. 

7. Κανιαμός Ιωάννης του Βασιλείου, Διευθυντής 
ΚΕΠΑΘΜ/Α3 με αναπληρώτρια την Θεοδοσίου Ευτυχία 
του Ιωάννη, Τμηματάρχη Δ21. 

Η διάρκεια της θητείας της προσωρινής διοίκησης, η 
οποία έχει όλες τις αρμοδιότητες του Διοικητικού Συμ¬ 
βουλίου, είναι ετήσια και λήγει ένα έτος μετά την δημο¬ 
σίευση του καταστατικού του ΤΕΑ Υ.Π.Α. στην Εφημερίδα 
της Κυβερνήσεως κατόπιν της εγκριτικής απόφασης του 
Υπουργού Εργασίας, Κοινωνικής Ασφάλισης και Κοινω¬ 
νικής Αλληλεγγύης. 

Υπέμνησα στους συμβαλλομένους τις διατάξεις του 
ν.3029/2002 από τις οποίες διέπεται το παρόν καταστα¬ 
τικό. 

Σε βεβαίωση των ανωτέρω συνετάγη το παρόν σε εί¬ 
κοσι επτά (27) φύλλα, για το οποίο εισεπράχθησαν για 
τέλη και δικαιώματά μου ευρώ 1.415,04 (μεικτά 1.121, 
Φ.Π.Α. 269,04,Τέλη 25) και αφού διαβάστηκε καθαρά και 
μεγαλόφωνα στους συμβαλλομένους και βεβαιώθηκε 
υπογράφεται από αυτούς και εμένα νόμιμα. 

Οι Συμβαλλόμενοι 
ΒΑΣΙΛΕΙΟΣ ΑΛΕΒΙΖΟΠΟΥΛΟΣ 
ΦΙΛΙΑ ΚΟΥΜΑΝΔΡΑΚΗ 

Ο Συμβολαιογράφος 

Η παρούσα ισχύει από τη δημοσίευσή της στην Εφη¬ 
μερίδα της Κυβερνήσεως. 

Η απόφαση αυτή και το επισυναπτόμενο καταστατικό 
να δημοσιευθούν στην Εφημερίδα της Κυβερνήσεως. 

Αθήνα, 4 Φεβρουάριου 2019 
Ο Υφυπουργός 

ΑΝΑΣΤΑΣΙΟΣ ΠΕΤΡΟΠΟΥΛΟΣ 

